
Az egyházalkotmány alapos ismerete — már pusz- 
tán gyakorlati szempontokból — első sorban a reformá- 
tus egyház híveinek kiválóan szükséges. Ebben az egy- 
házban sem különvált papirend nincs, mely kizárólag 
legyen hivatott az egyház-organismus szerveit szol- 
gáltatni, sem az államfőt nem illeti meg az egyház kormány- 
zásának a joga. Itt az egyház minden egyes tagja, bár 
különböző hatáskörben, de egyformán cselekvőleg ré- 
szese az egyház ügyei intézésének. Minden egyes tagot 
érdekel eszerint ismerni azt a szervezetet, melynek mű- 
ködő sejtje ő maga is. 

Nem elég pedig megismerni a puszta tételeket. Re- 
formátusokra nézve gyakorlati előnynyel jár az egyház- 
jognak tudományos mivelése is. Mert a jogtudomány, — a 
jog philosophiája — a törvényhozás tudománya. És refor- 
mátusoknál a törvényhozás (jogszabály alkotás) joga nem 
egyes embert, vagy zárt testületet illet, hanem a hivek 
összeségét. 

íme, már gyakorlati jelentősége nagy tehát a refor- 
mátus egyházalkotmány tanulmányozásának. Tudományos 
érdeke — és ez már nemcsak a református vallásuakra 
nézve — még nagyobb. Hiszen csak ez posiüv protestáns 
egyházalkotmány. Luther és a vele egyirányú reforniáto- 
rok az egyház külső szervezetét közömbösnek tekintik. 
Azért a lutheránus egyházalkotmány országról-országra 
különböző. Ellenben a református egyház, ha szintén 
országról-országra külön szervezettel bir is, lényegileg 
ugyanazon alapelvek szerint szervezkedett mindenfele.^ 

^ Pedig a kálvinizmus sokkal több helyen és sokkal több 
fajú népnél elterjedt^ — valóban internationalis jellegű. L. Kamp- 
schulte : Johann Kálvin, seine Kirche und sein Staat in Genf I. 
Leipzig 1869. bevezetés XII. — Bieker : Grundsatze reformierter 
Kirehenverfassung. Leipzig 1899. 5. 1. 



Mert a református, lanitás nemcsak negatívumokat szegez 
szembe a katholikus egyházszervezettel. Nem elégszik meg 
azzaJ, hogy a katholikus egyházalkotmányt, mint szentíráson 
nem alapulót elvetí. Nem elégszik meg azzal, hogy tagadja 
a pápa egyházi főnökségét, a püspökök apostoli utódlását, 
külön papi rend létezését s a kathoUkus egyházalkot- 
mány más sarkalatos tételeit, hanem a szentirás alapján 
ppsitív szervezetet is létesit.^ Katholikusok és lutheránu- 
sok között a vita csupán akörül forog, vájjon az az egy- 
házszervezet, mely Jiz egyik részről isteni kijelentésen 
nyugvónak állittatík, az-é csakugyan, vagy nem. Katholi- 
kusok és reformátusok között ellenben a kérdés az, hogy 
a két, határozottan megállapított s egymástól alapjában 
különböző egyházalkotmány közül melyik felel meg 
Jézus és az apostolok tanításának. 

Épen azért méltán csodálkozhatunk azon, hogy a 
református egyházalkotmány a tudományban nagyon el 
van hanyagolva. Nálunk Magyarországon a XIX. század 
folyamán meglehetősen fellendült egyházjogi irodalom 
csaknem kizárólag a kathoUkus egyházjoggal foglalkozik.*^ 
Ami szinte természetes, hiszen Révész Imre 1857-ben 
közzétett Véleményében méltán panaszolta, hogy a ma- 



^ E tekintetben is igaz tehát KampschuUe mondása^ (i. m. 
előszó XV. és 158 1. hogy a kálvini reformatio következetesebb, 
radikálisabb és antikathoiikusabb, mint a lutheránus. 

^ Valóban úttörő Kosutány Ignác, aki 1901-ben megjelent 
becses munkájában az összes hazai vallásfelekezetek egyházjogá- 
val megfelelő részletességgel foglalkozik, a protestánsokéval 129, 
141—151, 282—307, 466—464, 589—604 lapjain s Kálvin egyház- 
alkotmányi alaptételeit néhány szóval legjellemzőbb sajátságai ki- 
emelésével ismerteti (147 1.) Első, aki az egyházjog rendszerében 
a református egyházjogot is feldolgozta. Kovács Ferenc deb- 
receni jogtanár volt (1864). Kovács Albert (1877) egészen 
protestáns irányú tankönyve és Kérészy Zoltán volt debre- 
ceni, most kassai jogtanár értékes munkája (1903.) a szokottnál 
sokkal nagyobb terjeaelemben tárgyalják a protestánsok egyház- 
jogát. Ez utóbbi miinek azonban még csak első része jelent meg. 
Monographikus irodalmunk is szegény. Révész Imre nagyértékü 
dolgozatai és Kerkapoly Protestáns egyházalkotmánya (1860) azon- 
ban igen becsesek. Dósa Elek (1863.) és Kolosváry Sándor (1877.) 
különben jeles dolgozatai csak az erdélyi egyházkerület jogát tár- 
gyalják. 



gyar reformátusok saját egyházjoguk mivelésével mind- 
addig semmit sem gondoltak s a panasz nem sokkal ke- 
vésbé indokolt volna ma is. Azonban ez sem lephet meg 
bennünket, hiszen a nagy protestáns német nemzetnél is 
ugyanez a helyzet. Rieker is kiemeli, hogy a református 
egyházalkotmány a tudományban mind eddig (1899) meg- 
lehetősen mostoha elbánásban részesült.^ 

Református egyházalkotmány tulajdonkép a kálvi- 
nista egyházalkotmányt jelenti. Mert Zwingli nézetei a 
végső alapelv tekintetében megegyeznek a lutheránus tan- 
nal.a A polgári felsőbbséget, vagyis az állami hatalmat 
tartja ő is az egyház kormányzására hivatottnak. Ezért 
indokolt a typicus református egyházalkotmányt Kálvin 
nevével jelölni meg. Itt egyébiránt nem is ezen szűkebb 
értelemben vett református, azaz kálvinista egyházak téte- 
les alkotmányáról, hanem a Kálvin által elméletileg megálla- 
pított egyházalkotmányról leszen szó. Tehát egy pusztán 
ideális egyházalkotmányról. 

Egyes embernek senkinek sincs, Kálvinnak sem volt 
a református egyházban törvényhozó hatalma, ö elmélet- 
ben teljesen kiépítette az egyházalkotmányt, amilyennek 
szerinte a szentírás és az őskeresztyén egyház példája 
nyomán lennie kell. Ám ezen ő tételei alakilag épen 
nem, tartalmilag pedig nem változatlanul lettek jogszabá- 
lyokká. Még a genfi Ordonnance ecclésiastique is, mely- 
nek megalkotására pedig ő maga is személyesen befolyt, 
lényeges eltéréseket mutat az elméleti kifejtéstől. 

Ez a körülmény, kapcsolatban azzal a mostoha el- 
bánással, melyben a református egyházalkotmány a tudo- 
mánytól részesül, magyarázza meg, hogy a kálvinista 
egyházalkotmány alaptételei felől gyakran ingadozó, egy- 
másnak merőben ellentmondó állításokkal találkozunk s 
hogy egy-egy nem egészen pontos kifejezéshez a másod-har- 
mad kézből származó rövid ismertetésekben a téves képzetek 
egész sora fűződik. Ugyanis a kálvinista egyházalkotmány 



^ I. m. előszó. 

* LecKLer: Geschichte der Presbyterial- und Synodal- Verfas 
sung seit der Reformation, Leiden 1854. 23 1. — jRiefcer v. xsv. ?^ V. 

construálásában hol Kálvin elméleti fejtegetéseit tartják szem 
előtt, hol a legrégibb református egyházi rendtartásoknak az 
elmélettel nem mindenben egyező tételeit, hol meg épen 
a Genfben Kálvin élete idején fennállt tényleges állapo- 
tokat, amelyek elmélettel és tételes joggal ellentétben, a 
nagy reformátor rendkívüli tekintélye folytán, az ő akara- 
tának nagymérvű érvényesüléséről tesznek tanúságot. 

Ehelyütt azért sem a Kálvin reformátiója nyomán 
tényleg létesült jogtételekkel, sem annál kevésbé Kálvin 
személyes befolyásával a genfi egyházi és állami életre 
nem foglalkozunk, hanem pusztán a Kálvin elméletben 
megállapított ideális egyházalkotmányának fontosabb téte- 
leit kíséreljük meg levezetni. Kétségtelen ugyanis, hogy az 
ö elméleti fejtegetései nagymértékben irányadók voltak az 
összes legrégibb tételes református egyházalkotmányok ke- 
letkezésére s igy ezeknek — melyek viszont az ujabbak- 
nak szolgálnak alapul — kellő átértése csak azoknak 
alapján történhetik. Ezért is, de belső értékénél és érde- 
kességénél fogva is érdemes Kálvin ideális református 
egyházalkotmányával foglalkozni. 

A református egyházalkotmánynak a tudomány ré- 
széről elhanyagolt volta bizonyára alkalmas ösztönzőnek 
az ez irányban munkálkodásra. De mentségéül is szol- 
gálhat az ily irányú kísérlet fogyatkozásainak. 



/vz egvhAz. 

Az egyház fogalma szolgál alapjául minden egyház- 
alkotmánynak. A magunk célja szerint a láthatatlan egy- 
ház hittani fogalmát figyelmen kivül hagyhatjuk. Abból, 
hogy a protestantismus ama valódi „egy közönséges anya- 
szentegyház" -nak, melyet az apostoli hitforma szerint 
hisz, nem a földön létező, hanem a láthatatlan egyhá- 
zat tekinti, az egyház külső szervezetére is fontos követ- 
kezések folynak ugyan, — de evégből elég ennyit tud- 
nunk.^ Jogi szervezete azonban csak a látható egyháznak 
lehet és eszerint a jogászt csak a látható egyház fo- 
galma érdekli. 

1. Kálvin nemcsak a láthatatlan egyházat különböz- 
teti meg a láthatótól, de nála a látható egyháznak is ket- 
tős értelme van. Jelenti először az embereknek az egész 
világon elterjedt összeségét, mely az egy Istent és egy 
Krisztust vallja, a keresztyén hitre megkeresztelkedik, a 
szent vacsorával élés által a tudományban és szeretetben 
való egyességet bebizonyítja, az Ur igéjében egyértelmű 
és a Krisztus által rendelt igehh^detési tisztet megtartja. 
(Inst. IV. I. 7.) Másodszor jelenti az egy helyen megtele- 
pedett gyülekezetet. A közönséges anyaszentegyházban 
ugyanis számos külön anyaszentegyház van városok és 



^ Riek&r i. m. 60 s. k. 1. — igen érdekesen ir arról a vi- 
szonyról, mely a látható és láthatatlan egyház között van s azt 
állítja, hogy a kálvinista tan szerint a látható egyház sokkal kö- 
zelebbi vonatkozásban van a láthatatlanhoz, mint a lutheri szerint. 
E fejtegetéseket megbírálni csak avatott theologus lehet jogosult, 
de ha tételei igazak is, ez a látható egyház jogi fogahnának meg- 
állapítására befolyást nem gyakorol. 

faluk szerint, amelyek az anyaszentegyház nevét és tekin- 
télyét mind megtartják. (Inst. IV. I. 9.)^ 

A katholikus tan szerint az egyház a római pápa, 
mint Krisztus földi helytartója főnöksége alatt álló keresz- 
tyének összesége. Az egy helyen lakó hivek nem alkotnak 
egyházat, hiszen egyház csak egy van és ez egységes. 
Az egy helyen lakó hívekből a paróchia áll, amelynek 
semmi jogi önállósága nincs, mert nem egyéb, mint a 
plébánus tevékenységi köre. A lutheránus tan pedig, bár 
az egyház fogalmát lényegesen másként állapítja meg, 
mint a katholikus, a paróchia fogalmát a katholikus egy- 
háztól átvette. A paróchia itt sem jogalany, hanem pusz- 
tán tárgya a paróchus lelki gondozásának.^ Ebből követ- 
kezik, hogy a paróchus helyzete csak az egész egyház- 
hoz való viszonyában lehet más a lutheránus mint a 
katholikus tan szerint, a paróchiához való viszonyában 
azonban ugyanaz, tudniillik a paróchus sem itt, sem ott 
nem tagja a paróchiának, hanem annak felette áll. 

Kálvinnál ellenben — épugy, mint ZwinglinéP — 
egyház minden egyes gyülekezet. Mert Krisztus nemcsak 
az összeségnek Ígérte, hogy vele lesz a világ végéig, (Inst. 
IV. Vni. 11.) és nem csalhat meg az ő Ígérete : valahol 
ketten vagy hárman összegyűlnek az én nevemben, ott 
leszek én közöttük (IV. I. 9.) Eszerint a gyülekezet 
is magának Krisztusnak vezetése alatt áll és az abban lakó 
összes emberek, a pásztorok is, tagjai a gyülekezetnek. 

Sőt a jog szempontjából tekintve, első sorban a gyü- 
lekezetet kell egyház alatt értenünk. Azon egész föld ke- 
rekségén elterjedett közönséges anyaszentegyháznak, mely 
Krisztus szeplőtlen menyasszonya (Inst. IV. I. 10) fogal- 
ma a jog területét alig érinti. Erről is áll, hogy a vele 
való egyesség megtartásához nem szükséges, hogy azt 
ember szemmel lássa (IV. I. 3.) Ezt csak Krisztus 
tudománya és a hit egysége köti össze, de semmi féle 



^ Unaquaeque nemen et autoritatem Ecclesiae jura obtinet. 
üjjyanigy a II. Helvét hitvallás XVII. 2 és 4. 

2 Rieker i. m. 79 1. 

^ És amint az apostoli levelek is i^x^oia-nak mondják 
az egyhelyen lakó gyülekezetet. 



külső kapcsolat. Ennek fogalma tehát alig kevésbé hit- 
tani fogalom, mint a láthatatlan egyházé. 

2. A genfi kis kátéban az egyház fogalmát Kálvin 
ugy határozza meg, hogy az azoknak a híveknek testü- 
lete és társasága, akiket Isten az üdvösségre praedestinált. 

Minthogy pedig Istennek elövégzése szükségképen a 
világ kezdete óta és nem csak Jézusnak földön járta óta 
működik : nem lehet az egyház keletkezését Jézus 
földön járásának idejére, vagy épen azt követő 
időre tenni. Kálvin tanitása az egyházról tehát nemcsak 
azáltal különbözik a katholikustól, hogy azt a római szék- 
hez nem köti, de azáltal is, hogy nem korlátozza azt a 
keresztyénségre sem. A második helvét hitvallás azon 
tétele (XVn Rész, 1 §), mely szerint mindig volt, van, 
és a világ végéig leend egyház, — teljesen Kálvin fel- 
fogásán sarkallik. Nemcsak a láthatatlan egyháznak, a 
szentek egyességének tagjai a világ kezdete óta élt jám- 
borok, de tagjai valának a látható egyháznak is. A 
második helvét hitvallás szerint (XVII. R. 4 §) az egyház 
másként volt rendezve a törvény előtt az ősatyák közt, 
másként Mózes alatt a törvény által, másként Krisztustól 
az evangélium által. Ebből is világos, hogy itt a látható 
egyházról van szó. De Kálvin nyilatkozataiból még inkább 
kitűnik ez. Mindig volt, — tehát Jézus földön járta előtt is 
volt — e földön Istennek anyaszentegyháza. i (Inst. IV. I. 
17). Krisztus öröktől íogva Isten. Senki sem állithatja 
azt, hogy a zsidók Krisztus nélkül lettek volna. Maga 
az apostol is egyenlőknek teszi velünk a zsidókat, nem- 
csak a szövetség kegyelmében, de a szövetségnek jegyei- 
ben is. (II. X. 4. 5.) A próféták idejében a zsidók- 
nál volt Isten valódi egyháza (IV. H. 7. 8, IV. IX. 
6.) Nem volt még tökéletes, gyermekkorát élte, ezért is 
tartotta az Ur fenyilék alatt, de igazi egyház volt. 
(II. XI. 2.) Igaz, hogy a bálványimádás folytán a zsidók 
egyháza megszűnt igazi egyház lenni, ám épugy meg- 
szűnt valódi egyház lenni a keresztyéneké is a pápa alatt. 
(IV. II. 9. 10.) Sőt ez szolgál igazolására annak. 



1 Nullum fuisse ab őrbe condito tempus, quo Ecclesiam suam 
Dominus non habuerit. 

hogy a refonnátorok, bár elhagyták a pápa egyházát, 
az igazi egyháztól nem szakadtak el. Mert Achab prófé- 
tái is a szervezett egyházat képviselték, annak nevében 
és tekintélyével léptek föl, Jézus megöletésén is a szer- 
vezett egyház főpapjai tanácskoztak és ezek ép ugy visel- 
ték az igazi egyház szinét, mint a pápa egyháza. (Inst. 
Praefatio VI.) Viszont mikor arról szól, hogy az egyház 
tagjainak bűnei miatt nem szabad magát az egyházat 
megvetni, ismét a zsidók példájára hivatkozik : a prófé- 
ták sem vetették meg az anyaszentegyházat a zsidók 
bűnei miatt és Krisztus és az apostolok sem. ( IV. I. 
18. 19.) Azonban a zsidók egyháza az uj szövetség ki- 
jelentése óta többé nemcsak nem igazi anyaszentegyház, 
de annak szinét sem viseli, mert azóta immár nem ta- 
lálhatók fel benne azok a kellékek, melyeken az egy- 
ház megismerszik. 

Abból, hogy Istennek anyaszentegyháza létezett Jézus 
földön járta előtt is, két fontos következmény folyik. Elő- 
ször, hogy az egyház célja mindenesetre valamely egyetemes 
emberi cél, mely egyidős az emberiséggel s fennmarad mindig, 
migember leszen. Másodszor, hogy a'^látható egyház nem le- 
het valamely szervezetében megkövült intézmény. Jézus- 
nak földön megjelenésével óriási átalakuláson ment át a 
világ kezdete óta fennálló anyaszentegyház, — annak 
bizonyságául, hogy az egyház a maga örök feladatának 
végzésében változatlanul ugyanazokat az eszközöket nem 
használhatja, hanem fejlődésre, haladásra hivatott. A 
szántóvető más munkát ad cselédeinek nyárban, mint 
télen, a családapa másként neveli gyermekeit kicsiny, 
mint felserdült korukban, az orvos is másként gyó- 
gyítja az ifjat, mint a vénet, nem szabad tehát Isten 
szándékának változtatására magyarázni, ha az emberek 
tanításának módját, külső formáját megváltoztatja. (Inst. H. 
XI. 13. 14.) 

3. Az az örökös cél, amely leié az egyháznak a 
világ kezdetétől a világ végéig törekednie kell, nem más, 
mint vezetni az embereket a tökéletesség felé. 

Vájjon a praedestinatio hittétele mellett az egyházzal 
való közösség megtartása gyakorolhat-e a lelki üdvösségre 

befolyást, — ez a kérdés itt teljesen érintetlenül marad.^ 
Itt csak arról van sző, hogy az egyháznak célja az embe- 
reket már itt a földön jobb, nemesebb, Istennek tet- 
szöbb életre vezérelni. Nem elég hinnünk azt hogy van 
egy közönséges anyaszentegyház, de hinnünk kell azt is, 
hogy annak mi is tagjai vagyunk. (Inst. IV. I. 2.) Tehát 
ugy is kell magunkat viselnünk, mint Krisztus bárányai- 
nak (IV. I. 3.) Erre meg csak' az által vagyunk képesek, 
ha a látható egyházzal a közösséget megtartjuk (IV. I. 
4.) Mert Isten egy pillanat alatt tökéletessé tehetné az em- 
bereket, de nem akarja ezt tenni, hanem az egyház 
által felnevelni az érett állapotra. (IV. I. 5.) És a töké- 
letesség felé nemesak azokat vezérli az egyház, a kik 
magukat Isten bárányainak hiszik s éhez méltó életet 
élnek. Nem leiadata az egyháznak az, hogy a kárho- 
zottakat az elválasztottaktól elkülönítse, mert ezt egyedül 
Isten teheti (IV. I. 4.), azonban a bűnös embert az 
által, hogy életét, erkölcsét kárhoztatja, meginti s emlé- 
kezteti, hogy ha magát meg nem jobbítja, örök kárhozatra 
jut. (IV. XI. 2.) 

Nem elégedhetik meg tehát az egyház azzal, hogy az 
utat a híveknek Isten igéjében megmutassa, hanem cse- 
lekvöleg is közre kell működnie arra, hogy az emberek 
ezen az utón haladjanak. Kálvinnak ideálja mindenesetre 
nem olyan egyház, mely jókat és gonoszokat vegyesen 
tartalmaz, hanem olyan, akol Krisztus lelke ugy uralko- 
dik, hogy minden tisztán és szentül történjék.* Ám ez 
csak eszmény, a valóság pedig az, hogy Isten válasz- 
tottai ugy vannak elvegyítve az egyházban a bűnösök kö- 



^ Bieker — i. m. 64 s. k. 1. — azt állítja, hogy Kálvin prae- 
destinationalis dogmája folytán az egyház összegyűjtő tevékenysége 
nem játszhatik szerepet. Szerinte az egyház Kálvinnál nem Heils- 
Anstalt, hanem Heiligungs-Anstalt. Mert az embernek lelki üdve 
nem attól függ, hogy a neki nyújtott üdvöt hittel elfogadja-e, ha- 
nem az Isten elővégzésétöl. Nekem ugy tetszik, hogy ez a taní- 
tás nem egyezik az Inst. IV. I. 4 — gyei, amelylyel teljesen össz- 
hangzó a U. Helv. hitv. XVII. 11. 

* Bieker i. m. 65 1. 

zött, mint a buzaszem a polyva között. (Inst. IV. I. 2.)^ 
A bűnösöknek pedig nem elég Isten igéjét hirdetni és tét- 
lenül várni, mig annak hatása alatt megjavulnak, hanem 
meg kell őket büntetni, aminek három célja van:l. hogy 
ne tekintessenek Isten gyalázásával keresztyéneknek azok, 
akik rut bűnös életet élnek; 2. hogy a gonoszok példája 
által a jók meg ne romoljanak; 3. hogy maguk a bűnö- 
sök megszégyenülve bűnbánatra vezettessenek. (IV. 
XII. 5.) E büntetésekhez az egyháznak ugyan nincs kar- 
hatalma s nem is törekszik arra, hogy a bűaös erőszak- 
kal elővonassék, hanem, hogy bűnbánatra önként előálljon. 
(IV. XI. 3.) Azonban a fegyelmezést mindenkor gya- 
korolnia kell s e tekintetben az egyház tevékenységét az 
államé sohasem pótolhatja. (VI. XI. 4.) 

Isten törvényének megfelelő élet azonban még az ál- 
tal, hogy a bűnök irtatnak, nem áll elő. Jézus azt mon- 
dotta, hogy a ki tökéletes akar lenni oszsza szét vagyonát a 
szegények között. (Máté XIX. 21.) Ebből következik, hogy 
az embereket a tökéletesség felé vezérlő egyháznak nem 
szabad megfeledkeznie a szegényekről, sőt kötelessége arra 
ügyelni, hogy tagjai egymás terheit hordozzák. Aki magát 
Isten bárányának hiszi, annak kötelessége, hogy mind- 
azokból a javakból, amelyeket Istentől nyert, a többieket 
részeltesse.^ Kálvin nem kivánja megszűntetni a 
magántulajdont, de lehetetlennek mondja, hogy akik 
magukat egyaránt Isten fiainak tudják, egymás iránt 
atyafiúi szeretettel ne volnának s egyik a másikat javai- 
ból ne részeltetné. (Inst. IV. I. 3.) 

Ezeknek alapján most már nem nehéz az egyház 
földi feladatainak megállapítása. Az egyház célja az em- 

^ Bieker i. h. megjegyzi, hogy Kálvin egyháza minden erővel 
arra törekszik, hogy Isten igaz országa lehessen és Sohm azon ész- 
revételére (Kirchenrecht I. Leípzíg 1892. 645 1.24jegyz.), mely szerint 
az egyház és Isten országa közötti különbségtétel kálvinista ere- 
detű, azt veti ellen, hogy ez csak a fejleményekre áll, nem az ere- 
deti tanításra. Pedig ha az egyház törekszik arra, hogy Isten or- 
szága lehessen, abból az is következik, hogy nem tekinti magát 
Isten országának. Lásd Inst. IV. I. 17 : Sequitur nondum peractam 
esse eius sanctitatem; — IV. VIII. 12: Verum est etiam deletas 
esse eius maculas, sed ita ut quotidie adhuc deleantur. 

2 jpuaecmigue in eos beneíica Deus confert, inter se mutuo 
communícent (Inst IV. I. 8.) 

berek tökéletessége. E végből szükséges 1. hogy az embe- 
reknek megmutassa a tökéletesedés útját Isten igéjének 
hirdetése — és megkönnyítse az azon maradást az Isten- 
nel való közösség jegyeinek, a szákramentumoknak ki- 
szolgáltatása által ; 2., hogy a rossz útra tévedteket vlsz- 
szatérítse a bűnösök büntetése által ; és 3. hogy az em- 
bereket a tökéletesség feltételére, a földi javaknak a 
szegényekkel megosztására emlékeztesse, a szegények 
rendszeres gondozása által. 

4. Az egyház feladataival nem szabad összetéveszteni 
az egyház ismertető jeleit. 

Az egyház ismertető jeleit Kálvin is, mint a többi 
reformátorok az ige helyes hirdetésében és a szákramen- 
tumok helyes kiszolgáltatásában állapítja meg. (Inst. Prae- 
fatio VI; IV, I. 8. 9.)^ E kettő közül egyiket sem szabad 
ugyan elhagyni, mert akkor nincs igazi anyaszentegyház, 
(IV. I 11.) azonban ezeket sem lehet tökéletesekként 
követelni meg ; akár a tanításban, akár a szentségek ki- 
szolgáltatásában lehet valamely fogyatkozás, ami a gyü- 
lekezetet egyház mivoltától meg nem fosztja. (Inst. IV. 
I. 12.) 

Nincs tehát igazság aban az állításban, mely sze- 
rint KáWinnál az egyháznak még egy harmadik ismer- 
tető jele is van, és pedig a megfelelő külső szervezet.^ 
Eltekintve attól, hogy Kálvin minden alkalommal csak a 
fentemiitett két fogalmi kellékét emUti az egyháznak, azt, 
hogy a helyes szervezet is nóta ecclesiae volna már 
csak azért sem lehet állítani, mert mint tudjuk, Kálvin- 
nál a látható egyháznak kettős értelme van és külső szer- 
vezete egyáltalán csak a második értelmű egyháznak, 
vagyis a gyülekezetnek van, arról pedig hogy az egész 
földön elterjedt közönséges anyaszentegyháznak valamely 
külső szervezete nem hogy szükséges, hanem csak hogy 
kívánatos volna, egyáltalán nincs szó. 

Azok, akik a megfelelő szervezetet is fogalmi 
kellékül állítják, megfeledkezni látszanak arról, hogy 
az egyház Kálvin szerint is egységes (Inst. IV. I. 

1 Ugyanígy a ÍI Helv. hitv. XVII. 10. 

2 így Sohm (i. m. 656 1.) és fiieker ^. \si.^V\^ 

2.) és egyetemes (Inst. IV. I. 9.) és rajta kivül nincs 
az üdvösségnek reménysége. (IV. I. 4. 22.) Ha 
a helyes szervezet íogalmi kelléke volna az egyháznak, 
ezekkel a tulajdonságokkal csak az egész világra kiíerje- 
döleg határozottan megállapított, egységes, egyetemes és 
az egyház tagjai részére az üdvösséget kizárólag biztosító 
szervezet mellett bírhatna. Már pedig a közönséges anya- 
szentegyház egysége csupán abból áll, hogy Krisztus an- 
nak egyedüli püspöke. (Inst. IV. 11. 6.)^ 

A helyes szervezet a második értelemben vett egy- 
ház, vagyis a gyülekezet részére szükséges ugyan, de 
itt sem mint fogalmi kellék. Minden egyes gyülekezet 
Istennek valódi anyaszentegyháza már az által, hogy 
benne az ige helyesen hirdettetik és a szákramentumok 
helyesen vannak kiszolgáltatva, és Isten igéjéhez mérve 
kell megbírálni minden gyülekezetet, valódi egyház-e 
vagy nem. (Inst. IV. I. 11., IV. IX. 12.)^ Ám az egy- 
ház földi feladatai végzéséhez külső szervezetre szükség 
van. E íöldi feladatokat nem a közönséges anyaszent- 
egyház végzi, hanem a gyülekezet. Sem prédikálni, sem 
szákramentumokat kiszolgáltatni, sem fegyelmet gyakorolni, 
sem szegényeket gondozni nem lehet máshol, mint a 
gyülekezetben. Ezért nincs szüksége külső szervezetre 



^ Azt Bieker is elismeri (i. m. 92 1.) hogy Kálvin a lelki üd- 
vösséget sehol sem köti a jól szervezett egyházhoz tartozáshoz, de 
szerinte az egyháznak egyáltalán semmi befolyása a lelki üdvös- 
ségre (64 és 92 1.), amivel szemben 1. Inst. IV. I. 4. 

* Épen ezért nem lehet elfogadni, amit Orosdaude (Exposi- 
tion et critique de l'ecclésiologie de Calvin, Genéve, 1896. 10. 
s k. 1.) állit, hogy a látható egyház első tulajdonsága Kálvin sze- 
rint a csalatkozhatatlanság. Kálvin éppen azt mondja (Inst. IV. 
VÍII. 13.), hogy az egyháznak nincs hatalma a csalatkozhatatlan- 
ságra, hanem azért (tehát akkor) nem téved, mert (tehát mikor) 
mint Krisztus menyasszonya, engedelmeskedvén vőlegényének, az 
ige által vezetteti magát. (Hic igitur est discrimen : illi ecclesiae 
autoritatem extra verbum Dei collocant, nos autem volumus 
verbo annexam.) Ezt a tévedhetetlenség jogának épen nem 
lehet mondani. Jogilag ugy áll a dolog, mint Kerkapoly (Protes- 
táns egyházalkotmány Pápa, 1860. 5. 1.) tömören mondja : Protes- 
táns felfogás szerint ott az igaz egyház, ahol az igfiz tan, mig ka- 
tbolikus szerint ott az igaz tan, aLol az egyház. 

az egyetemes egyháznak, és azért van szüksége arra a 
gyülekezetnek. De mert pusztán feladatai helyes végzése 
céljából van szüksége a gyülekezetnek a külső meg- 
felelő szervezetre, épen azért annak hiánya miatt nem 
szűnik meg igazi egyház lenni. Bizonyára nem képes 
jól megfelelni feladatainak s ennyiből fogyatékos,^ de 
ha az igehirdetés és szákramentumok kiszolgáltatása benne 
helyesen történik, nem kevésbé igazi anyaszentegyháza 
Istennek, mint a megfelelően szervezett.* 

5. Ha az egyház az emberek között a világ kez- 
dete óta fennáll és szükségképen íennmarad a világ vé- 
géig az ő sajátos feladatainak teljesítése végett, ugy az 
szükségképen, egy magában véve önálló, minden más 
társadalmi szervezettől különböző és független társadahni 
organismus. És ez áll nemcsak az egész egyházról, ha- 
nem annak részeiről, a külön egyházakról, gyülekeze- 
tekről is. Hiszen az egyház örökös feladatainak épen 
ezek a teljesítői.* Később még rátérünk, hogy Kálvin az 
egyházat valóban önálló társadalmi létszerként fogja fel.* 

Előbb azonban még eme társadalDii organismus 
előállásának kérdéséről kell szólanunk. Ami tulajdonké- 
pen kettős kérdés, lévén az organismus is kettős. Elő- 
ször arra vonatkozik, miképen jön létre az egyház az ő 
végső alkotó tagjaiból, az emberekből ; másodszor arra, 
vájjon a kettős létszer — egyetemes egyház és gyüleke- 
zet — közül melyik előzi meg a másikat. 



^ Mint Kerkapoly mondja (i. m. 8. l.) A reform, egyház szerint 
a külső egyház részére csak egy szervezet lehet legmegfelelőbb, 
melytől minden eltérés kénytelenség, melynek csak kárával hódol- 
hat az egyház. 

* Gondoljunk csak az alapítványokra. Ezek sem képesek meg- 
felelni kitűzött célúknak helyes szervezet nélkül, de ha szerveze- 
tük nem helyes is, azért nem szűnnek meg alapítványok lenni. 

' Hogy egy nagy organismusnak alkotó részei magok is ön- 
álló organismusok lehetnek, azt bizonyítja az is, hogy minden 
társadalmi organismus emberekből áll. 

♦ Ezt Riek&r is elismeri (i. m. 68, 86—87 és 176 1.) de azt 
veti ellen, ezt nem szabad jogi értelemben venni, mert ez az ön- 
állóság csak vallási természetű. Máshol meg azt mondja, hogy a 
kálvinizmusban vallás és jog teljesen összeolvad (59 1.) 

Ami az első kérdést illeti, azt ugy is lehet kifejezni, 
hogy az egyház intézet, vagy eg^^esület természetével 
bir-e. Hogy a természetjogi iskola felfogása, mely szerint 
az egyház az emberek szabad egyesülése alapján jött 
létre,^ amint minden vallásos, ugy a kálvinista tantól is 
teljesen idegen, azt már az eddigiek után felesleges is 
mondani. Az anyaszentegyház nem épittetett az emberek 
Ítéletén vagy szabad akaratjukon. (Inst. 10. II. 4.) Mint Isten 
atyja, ugy az .egyház anyja az embereknek, mely táp- 
lálja és neveli őket (IV. I. 4.) Ahoz, hogy az egy- 
háznak tagja legyen az egyén, nem szükséges az ő aka- 
ratnyilvánítása; mint az államba, ugy az egyházba is 
beleszületik. Az egyház célját a tagok összesége sem 
változtathatja meg, és ha egy időben az összes tagok kilép- 
nének is, — az egyház, melynek célja a világ végéig töké- 
letesíteni az embereket, akkor sem szűnne meg.^ 

Ám az intézet két féle : alapítványi és egyesületi ele- 
mekből áll és hol alapítványi, hol egyesületi elemei dom- 
borodnak ki inkább.^ Ha most már azt nézzük, hogy 
az egyházban, mint kétségkívül intézetben az alapítványi 
vagy egyesületi momentumok állanak-e inkább előtérben, 
ismét különbséget kell tennünk az egyház két féle ér- 
telme szerint. 

Az egyetemes egyháznál az alapítványi jelleg túl- 
nyomó, mig az egyes egyháznál nagyobb méi'tékben talál- 
kozunk az egyesületi jelleggel. Gyülekezet valóban kelet- 
kezhetik szabad egyesülés utjáa is, és az összes tagok 



^ Ezen alapszik a lutheránus u. n. társulati rendszer. 

* Lásd Eieker i. m. 70 1. 

' Eieker (i. m. 71. 1.) azt állitja, hogy Kálvin egyházában elő- 
térben áll az egyesületi momentum. Vájjon a praedestinatio itt is 
felemlegetett dogmájának van-e e tekintetben valami befolyása, 
azt, mint erősen hittani kérdést nem kutatom. De az bizonyos, 
hogy Rieker azon eljárása, melylyel nagy buzgósággal sorolja fel, 
hol nevezi Kálvin s mely református egyházi hitvallások nevezik 
társaságnak az egyházat, a kérdés érdemére nem hoz világossá- 
got. Hiszen societas-nak mondja az egyházat az ágostai hitvallás 
Apológiája és a római káté is. 

kiléptével meg is szünhetik. Szó sincs róla azért, hogy a 
gyülekezet valóban egyesületnek volna tekinthethö. Nem- 
csak azért, mert ennek tagjává sem csupán önkéntes be- 
lépés utján lehetünk, hanem azért sem, mert tagjai aka- 
ratától függetlenül és megváltozhatatlanul megvan álla- 
pitva a célja, söt fövonásokban még külső szervezete is.^ 
Hogy mégis a felületes szemlélő előtt a kálvinista gyüle- 
kezet az egyesület benyomását teszi, annak oka az, hogy 
tagjai nem passiv tárgyai az egyházi gondozásnak, mint 
a katholikus vagy lutheránus paróchia hivei, hanem cse- 
lekvő részesei az egyház működésének ; az egyházban te- 
hát — bár megállapított célra és megállapított szervezet mel- 
lett — összes tagjai tevékenységének van szerepe. 

A második kérdés, mely arra vonatkozik, hogy az 
egyetemes egyház és az egyes egyházak között milyen a 
keletkezési sorrend, csak a református egyháztogalom 
mellett merülhet fel. Ahol a gyülekezet magában véve 
nem egyház, csak paróchia, ott egészen világos, hogy a 
paróchia létezését az egyház létezésének meg kell előzni. 
Az egyház létesiti a paróchiát, mely nem egyéb, mint 
őneki puszta szerve. 

Ám a kálvinista felfogás mellett az egyetemes egy- 
ház és a gyülekezet közötti viszony nem a szervezet és 
az ő szerve között, hanem két, bár egymással a legszo- 
rosabb összefüggésben levő szervezet között fennáló vi- 
szony. Ezt lehet ugy is elképzelni, hogy előbb létesül a 
nagy organismus és ez osztja szét önmagát aprókra ; meg 
ugy is, hogy előbb létesülnek a kis szervezetek s ezek- 
nek egyesülésével jön létre a nagyobb. Ha a gyülekezeteket, 
mint a közönséges anyaszentegyházat alkotó végső jegyedeket 
fogjuk fel, ezt a kérdést is föltehetjük igy : vájjon ala- 
pítvány vagy egyesület módjára keletkezett-e a közönsé- 
ges anyaszentegyház. 

A kérdés eldöntése annak megfontolásán fordul meg, 
lehet-e szó egyházról gyülekezet nélkül? Világos, hogy 



* Ennyiben még kevésbé tekinthető egyesületnek a reformá- 
tus egyház, mint a lutheránus is. 

nem lehet. Ellenben lehet-e szö egyházról több gyüleke- 
zet nélkül ? Világos, hogy lehet. Mihelyt egyszer van egy 
gyülekezet, amelyben Isten igéjét helyesen hirdetik és a 
szákramentumokat helyesen szolgáltatják ki, inár van egy- 
ház, tekintet nélkül arra, hogy van-e még egy másik 
ilyen gyülekezet is. Vagyis a több gyülekezetből álló kö- 
zönséges anyaszentegyházat nem csupán történetileg, de 
elvileg is megelőzi az egy gyülekezetből álló anyaszent- 
egyház.^ 

Ebből meg az következik, hogy az egyház organisa- 
tiója nem felülről lefelé, hanem alulról felfelé történik. 
Az egyháznak csak mint az egész földre kiterjedő egye- 
temes egységnek íclfogása mellett az országról-or- 
szágra, tartományról-tartományra külön szervezésben 
van valamely következetlenség, vagy önkényesség, vagy 
legalább mindenesetre megtagadása az egyház önálló or- 
ganismus voltának. Ellenben, ha az egyház alapformája 
a gyülekezet, akkor természetes, hogy olyan területen és 
annyi gyülekezezet van közös szervezetben, aminő terüle- 
ten és ahány gyülekezet ilyen közös szervezetet létesí- 
teni kivánt. Minden szervezkedésnek alapja a gyülekezet, 
amelynek, mint láttuk, magában külső szervezettel birnia 
kell, és minden, a gyülekezet körét meghaladó szei-vez- 
kedés addig terjed, ameddig azt a gyülekezetek kívánják. ^ 
E szerint a közönséges anyaszentegyháznak egységes 



^ Ellenkezőleg Eieker i. m. 81. l, ki szerint az egyes köz- 
ség elsőségének elve az ös református protestantismustól idegen, 
amit azzal bizonyít, hogy Skóciában felülről egyszerre történt a 
református egyháís létesítése. De még ha a tényeket s nem az 
elveket vizsgáljuk is : Genf, Franciaország, Németalföld példái 
mást bizonyítanak. 

^ Ebből folyik az is, hogy a református egyházban könnyen 
vezet az elégedetlenség a több gyülekezetből álló szervezettől elsza- 
kadásra, aminek Skóciában és Amerikában több példáját látni. 
Eieker (i. m. 93 1.) ennek az okát ott keresi, hogy a helyes szervezet 
megkivánásából keletkezik a hajlam a szakadásra. Egyébiránt jól mondja 
JSenan, hogy az uj felekezetek alakulása nem a gyöngeség jele, ha- 
nem ellenkezőleg azt bizonyítja, hogy a vallásos érzés erős és te- 
remtő erővel bir. 



külső szervezete csak nem szükséges, de ha az összes 
gyülekezeti egyházak ugy kívánnák, lehetséges volna. 

Annak, hogy a református tan már a magános gyü- 
lekezetben is bevégzett egyházat lát, és a magasabb 
egyházi szervezeteket mint a gyülekezeteken alapulókat 
fogja fel, igen nevezetes hatásai vannak. Egyrészt e tan 
nagy befolyást gyakorolt a természetjogi, s annak köz- 
vetítésével a modern egyházjogi felfogás kifejlődésére. 
Másrészt azáltal, hogy lehetővé tette református egyház 
alakulását oly országokban is, ahol az államhatalom el- 
lenséges indulattal viseltetett a reformatio iránt, olyan 
korban, amikor nemcsak a katholikus egyház tekintette 
magát az államai összeforrottnak, de a lutheránus is, és 
az volt a tétel, hogy egy országban csak egyféle igehir- 
detés lehet. Ilyen módon lehetővé tette a több vallású 
állam keletkezését, ami aztán szükségkép az egyház és 
állam teljes szétválasztásához vezetett. 



11. 
egvhAz és Állam. 

Az egyház és állam eme szétválasztása azonban nem- 
csak következménye a kálvinista gyülekezeti egyházfo- 
galomnak, hanem benn foglaltatik Kálvinnak az egyház 
és állam közötti viszonyra vonatkozó tanításában. 

1. Kálvin felfogása az egyház és állam közötti vi- 
szonyt illetőleg alapjában különbözik ugy a kathoUkus, 
mint a lutheri tantól. Ezeket igen jellemzően ismerteti 
Sohm. Hagyjuk el — , úgymond — az államról s egy- 
házról való mai képzeteinket s helyezkedjünk a közép- 
kori egyházpolitikai elvek világába. Az állam és egyház 
fogalma mai értelmében akkor még ismeretlen. Az alap- 
vető fogalom a keresztyénség. A keresztyénség körében 
két kardot, azaz kormányzatot rendelt Isten, az egyházit 
és a világit ; mindkettőnek feladata a keresztyénség kor- 
mányzása, csakhogy eltérő céllal és különböző hatalom 
segélyével.^ Nincsen szó tehát a középkori felfogás sze- 
rint két külön társadalmi szervezetről, hanem csupán az 
egységes keresztyén társadalom feletti két hatalomról. E 
két hatalom között az elsőbbség katholikus felfogás sze- 
rint az egyházit illeti meg, — ez a nap s a világi hatalom, 
a hold, is ettől nyeri erejét. Amiből következik, hogy az 
egyházi hatalom teljességének tulajdonosa, a római pápa, 
felette áll a világi felsőbbségnek. Tehát a theokratikus, 
hierokratikus rendszer. 

Luthernek a két hatalom közötti viszonyra vonat- 
kozó tanítása az eredményben ennek ép ellenkezője, de 

a kiindulási pont teljesen azonos. Mint Sohm helyesen 
mondja, Luther tanitása a két kardról, illetve a két kor- 
mányzat külön választásáról nem egyéb, mint a két ha- 
lalomról szóló középkori elméletnek reformált alakban 
ugyan, de lényegileg ugyanazon alapon való fenntartása. 
Vagyis szerinte sem két különböző szervezet, egyház és 
állam egymáshoz való viszonyáról van szó, hanem a 
két hatalom (lelkészi és világi) rendeltetésének és egy- 
máshoz való viszonyának kérdéséről, melyek a keresz- 
tyénség egy ugyanazon nagy organismusához tartoznak s 
egyaránt annak igazgatására vannak rendelve.^ Csupán a 
két halalom közötti viszony rendezése tekintetében van 
tehát különbség, amennyiben Luther szerint az egyház 
hatáskörébe csupán az ige hirdetése és a szákramen- 
tumok kiszolgáltatása tartozik, a kormányzat ellenben 
nem. Az egyházi hatalom nem felsőbbség. Felsőbbség 
csak egy van, a világi, melynek hatalma mindkét táblá- 
ra kiterjed, feladata tehát az egyház kormányzása is. Sőt 
a világi felsőbbséget feltétlen szuverenitásánál fogva több 
jog illeti meg, mint az egyház puszta külső igazgatása. 
Á császárnak tiszte — mondja az ágostai hitvallás — ítélni 
a hitágazatok felett, megvizsgálni a tiszta tudományt, gon- 
doskodni, hogy jó tanitók állíttassanak. Mert a lelki élet 
az ő külső nyilvámilásában nem független az állami ha- 
talomtól. A tévtanok a közbéke megrontására vezetnek. 
Azért ^z állami felsőbbségnek nemcsak joga, de köteles- 
sége is a tan tisztaságára felügyelni. 

Kálvin már az alapban eltér a kathoükus és azzal 
együtt a lutheránus felfogástól. Nála az egyház nem csak 
egyik oldala a társadalom életének, hanem maga egy ön- 
álló társadalom, mely saját feladatait saját szerveivel 
végzi. Ö rá tehát nem talál, amit Rieker a Luther-féle fel- 
fogást hiven tükrözőleg mond, hogy az egyház és állam a 
reformátoroknál nem két kör, amelyeknél az a kérdés, 
vájjon metszik-e egymást, vagy összeesnek, vagy egymá- 
son kivül esnek, hanem csak egy kör, vagy inkább ellyp- 

sis két gyuponttal, és ez az ellypsis a keresztyénség.^ Kál- 
vinnál egyház és állam épugy külön két kör, mint mai 
felfogásunk szerint; nem egy egységes organismusnak kö- 
zös, bár egymástól különböző szervei, hanem két külön 
organismus. 

Távolról sem állithatni, hogy ez a gondolat elméleti- 
leg tisztán ki van fejtve Kálvinnál.* Az ö idevonatkozkozó 
tételeit magukban véve, kiszakítva, többféleképen lehet ma- 
gyarázni. És igazat kell adnunk Eiekemeky^ első tekintetre 
valóban ugy látszik, mintha e tekintetben semmi különbség 
sem vobia kálvinista és lutheránus felfogás között. De 
maga a gondolat megvan s az egyház és állam kö- 
zötti viszony rendezésének alapjául szolgál. Kitjinik ez 
egyrészt abból, hogy az egyház is szervezve van, (Inst. 
IV. XI. 4.), nemcsak az állam, mint a lutheránusoknál, — 
másrészt abból, hogy az állam sem csak egyszerű karhata- 
lom az egyház szolgálatában, mint a középkori katholikus 
felfogás szerint és arra — bár esetleg a sátán az igazi egy- 
ház ellen támasztja (Praefatio VI.) — mindenkor szükség 
van (IV. XX. 2—5.) 

Aki test és lélek között — mondja Kálvin — e mos- 
tani elmulajndó élet és az örök élet között különbséget tud 
tenni, könnyen belátja, hogy a polgári kormányzat és Krisz- 
tus lelki országa felettébb meg vannak különböztetve. 
(IV. XX. 1.) A test és lélek közötti viszony emlegetése pe- 
dig itt egyáltalán nem ugyanazon értelemben történik^ 
mint a középkori katholikus egyházban, amint azt Sohm, 
és Bieker* állítják. A római katholikusoknál az összetar- 



^ Die rechtlíche Stellung der ev. Kirche Deutschlands, Leip- 
zig 1893. 54 1. 

* Kampschvlte (i. m. 470 1.) hangsúlyozza, hogy jogtalanul 
állítják Kálvint az egyház és állam te^es szétválasztása modern 
theoriájának szerzőjéül, de elismeri, hogy az elválasztás és önál- 
lóság gondolata elvileg nagyobb mértékben van nála hangsúlyozva, 
mint azon időben átalán. 

» Grundsatze 176 L 

* i. m. 655 1. 
^ l. m. 183 1. 

tozás példázata az, Kálvinnál a különbözőségé. A katho- 
likusoknál annak feltüntetésére szolgál, hogy amint az egy 
ember testből és lélekből áll, ugy az égy keresztyén tár- 
sadalom is államból és egyházból és annak feltüntetésére, 
hogy amint a lélek előbbvaló a testnél, ugy az egyház iselöbbvaló 
az államnál. Kálvinnál ellenben — mint a földi élet és örök 
életre hivatkozás megvilágítja — azt mondják e szavak, 
hogy az állam a testre és földi életre, az egyház pedig a 
lélekre és örök életre visel gondot. 

Az egyház ugy, mint az állam önálló társadalmi szer- 
vezetként fogatván fel, szükségképen háttérbe vonul az a 
kérdés, hogy a két hatalom közül melyik a felebbvaló. Az 
csak addig lehet vita tárgya, mig a két hatalom, mint 
egy organismus szervei szerepelnek. Csak addig lehet szó ar- 
ról, hogy melyik a fontosabb szerve az egységes organis- 
musnak. Ha azonban a két hatalom nem egy ugyanazon 
létszemek közös szervei, hanem külön szerve mindegyik 
egy külön organismusnak, akkor nem a két hatalom kö- 
zötti elsőbbségről van többé szó, hanem a két szervezet 
egymáshozi viszonyáról. 

Kálvin nem fejezi ki ezt a gondolatot, de annak kö- 
vetkezéseit levonja. E tekintetben is átvezető a középkori 
katholikus nézetektől a modern egyházjogi felfogáshoz. 

2. Abban a tekintetben is közelebb jár Kálvin a mo- 
dern, mint a középkori felfogáshoz, hogy különbséget 
teszen — ismét megjegyezhetjük, hogy nem világos elmé- 
leti kifejtésekben — az organismus és azorgauuna között. 

Mivel katholikus és őslutheránus felfogás szerint az 
egyházi hatalom ugy, mint a világi, csak szerve az egy- 
séges keresztyén társadalomnak, — a papságban, illetve ál- 
lamfőben testestül meg az. Ezért azonos az egyház a 
pápasággal, az állam a világi fejedelemséggel a közép- 
kori katholikus felfogásban. Mivel pedig az egyház előke- 
lőbb az államnál, tehát a pápa is a világi fejedelmeknél. 
Luthernél csak az a kilöubsé^, ho^y iniuden hivő pap 
lévén, az egyházi hatalom nem a papsághoz, hanem az 
ige hirdetéshez vau kötve. Mivel pedig az egyházi hata- 
lom kezelői, az igehirdetők, alávannak rendelve az egy- 
ház praecipuum membrumának, a fejedelemnek, aki nem 

kevésbé pap, mint az igehirdetők, — tehát az egyház alá 
van rendelve az államnak. 

Kálvinnál ellenben más az egyház, mint azok a szer- 
vek, melyekkel magát igazgatja és ismét más az állam, 
mint a fejedelem. A felsőbbség, vagyis az állami szer- 
vezet nélkülözhetetlenül szükséges, annak eltörlésére tö- 
rekedni gonoszság, mert nem kevesebb haszna van az 
emberek között, mint a kenyérnek, viznek, napnak és 
éltető levegőnek (Inst. IV. 20. 3.) Istent magát gyalázzák, 
kik azt megvetik (IV. XX. 7) ; általa van, hogy a gonosz 
emberektől megoltalmaztatván nyugalomban élhetünk (IV. 
XX. 17). Ellenben a főhatalom kezelője, a fejedelem le- 
het gonosz is, a sátán eszköze (Praefatio VII), Istennek 
csapása, és ezzel szembeszállni nemcsak joga, de köte- 
lessége is az elöljáróknak, mert különben árulói lesznek 
a nép szabadságának, melynek Isten rendeléséből oltal- 
mazol vohiának hivatva lenni. (IV. XX. 31.) 

Mivel pedig különbözik nemcsak a két organismus, 
hanem annak feladatköre is, világos, hogy egyiknek szer- 
ve a másik ügyeibe nem avatkozhatik. Mindegyik hata- 
lom csak annak a létszernek ügyeit intézheti, amelynek 
orgánuma ő maga. Az anyaszentegyház semmit magának 
nem tulajdonit, ami a fejedelemnek tulajdona és a feje- 
delem sem cselekedhetik semmi olyat, amit az egyháznak 
kell véghez vinni. (IV. XX. 25.) Bár a polgári felsőbbség 
hatalma a tiz parancsolatnak mindkét táblájára kiterjed, 
ez nem jelenti azt, hogy az államhatalom a szorosan 
vett lelki ügyek terén hatalommal bírhatna. Kálvin nem 
tartja megengedhetőnek, hogy a fejedelem Ítéljen a hit 
dolgában^ és következetesen megtudja valósítani, hogy az 
urvacsorától eltiltás az egyház szervének, a consistorium- 
nak legyen kizárólagos joga.^ 

Az állami felsőbbség, mint ilyen, az egyháznak nem 
tagja. A fejedelem maga pedig, ha tagja az egyháznak, 



^ Révész Protestáns egyházalkotmány alapelvei. Szarvas 
1856. 61. 1. 

^ Bkher i, m. 188 l 

alá is van rendelve az egyház hatalmának (Inst. IV. XI. 
3. XV. 7.) 

A gyakorlatban nem tudta Kálvin ezen, az elmélet- 
ben következetesen vallott^ elveit teljesen megvalósitani.* 
Abban az időben, amikor az állami és egyházi élet tel- 
jes összeolvadása szabály volt s amikor a rohamosan 
fölemelkedő állami szuverenitás — épen a reformatio 
által is erősítve — minden irányban érvényesülni töre- 
kedett, nem lehet azon csodálkozni, hogy ez a rendkívül 
erős egyéniség sem volt képes az uralkodó eszmékkel 
ellenkező rendszer megvalósítására. A genfi Ordonnance 
ecclésiatique sokkal nagyobb befolyást biztosított az ál- 
lami orgánumoknak az egyházi ügyek intézésére, mint 
amennyi Kálvin elveível megegyeztethető. De ö ez álla- 
potokkal nem is volt megelégedve** és sok küzdelem 
árán sikerült neki az 1561-i rendszabályokkal* az állami 
hatóságoknak a szoros értelemben vett egyházi ügyekbe 
beavatkozását kellő határok közé szorítani. 

3. De bár ezek szerint egyház és állam, mint egy- 
mástól különböző két organismus, pontosan szét vannak 



^Kerhapoly — i. m. 52 1. — Richterre hivaikozva azt állítja, hogy 
csak az Institutiók II. kiadásától fogva változatlan Kálvin állás- 
pontja, mert az I. kiadásban még több jogot enged az államnak. 
Nekem épen csak az I. és VI. kiadásokkal volt alkalmam meg- 
ismerkedni, de ez alapon azt hiszem, az az igaz, amit Kamp- 
schulie mond (i. m. I 257 1.), hogy az Institutiók különböző ki- 
adásai közt a tan tekintetében semmi különbség sincs. 

* A szétválasztás csak elvi, nem tényleges volt — mondja 
Kampschulte i. m. 471 1. 

' Formulám composiumus — iqa — non illám quidemsatis abso- 
lutam, sed pro temporis infirmitate tolerabilem. Kálvinnak az a 
nagyérdeme — mondja Kerkapoly (l m. 57 1.) — hogy felismervén 
egyszer az gyház államtóli elválasztásának szükségét, azt szor- 
galmazni soha meg nem szűnt, de nyilván hirdette, hogy a saját 

egyenes befolyásával készült genfi egyházszervezet is hiányos, kí- 
j elentvén ezzel, hogy akik az ö szellemében haladni kívánnak, ezt 
nem ama szervezet változatlan átvételével tehetik, mert az csak 

azért olyan, mert a körülmények akkor ott többet nem engedtek. 

* L. Richter Evangelische Kirchenordnungen des XVI Jahr- 
hunderts 1846. I. 352 1. 

választva, ellentét nincs közöttük. (Inst. IV. XX. 2.) Kálvinnál 
az állam sem civitas diaboii, hanem szintén civitas dei 
abban az értelemben, hogy azt is Isten az ö országának 
építésére rendelte. Államra épugy mindig szükség van, 
mint egyházra (IV. XI. 3.) és a két organismus 
egyesült erővel érheti el a közös célt: a bűnök irtásával, 
az emberek javításával Isten országának megvalósítását. 
A fejedelemségnek büntetéssel és külső lenyitékkel kell a 
botránkozásokat az anyaszentegyházból kiirtani, az egy- 
házi szolga pedig segitő kezet nyújt a világi felsőbbség- 
nek, hogy sokan ne vétkezzenek (IV. XI. 3.) Vagyis egy- 
részt végső oka ugyanaz az államnak, ami az egyházé : 
Isten akarata, másrészt céljának is ugyanannak kell lenni. 
Ennek folytán a világi felsőbbségnek az egyház oltalma- 
zójának kell lenni. A vallás védelmezése első sorban a 
polgári hatóság feladata (Helv. hitv. XXX. 2.) Soha senki 
sem tanított a fejedelem tisztéről, vagy az állami felada- 
tokról a nélkül, hogy tanítását ne a valláson kezdte volna. 
(IV. XX. 8.) 

De mivel az egyház önálló organismus, ha az állam 
nem teljesiti is a reáváró feladatokat, ez nem bénítja 
meg az egyházat s nem hárítja el róla a kötelességet, 
hogy saját feladatait teljesítse. Az alattvalóknak köteles- 
sége engedelmeskedni nemcsak a jó, hanem a gonosz 
fejedelmek irányában is (IV. XX. 27), de ez az ő köte- 
lességök nem szünteti meg ama másikat, hogy mint az 
egyház tagjai Isten parancsai szerint élvén. Isten orszá- 
gának polgárai törekedjenek lenni, mert a lelki szabad- 
ság a polgári szolgálat mellett igen jól megállhat. (IV. XX. 1.) 

Azért, ha egyház, és állam egy utón nem halad- 
hatnak, mert az állam istentelen, az egymástól való szét- 
válásnak nemcsak elvileg, de a gyakorlatban is be kell kö. 
vetkeznie, mert az egyház nem járhat más utón, mint Is. 
ten akaratának utján. A „szaiad egyház s:2abad állam, 
ban" gondolata nem hiába református talajon termett, refor. 
mátus egyházalkotmányi alapgondolatoknak következése.^ 

^ Sőt Bieker szerint — i. m. 191 1. — a jura circa sacra és 
in sacra-féle megkülönböztetés is a kálvinista tanból fakadt. 

4. Ami most már az egyház és állam közötti hatalmi 
viszonyt illeti, gyakran találkozunk azzal az állítással, 
hogy Kálvin alapgondolata a theokrácia.^ Hogyan kell ezt 
értenünk ? 

Theokrácia akkor áll fenn, ha uralkodónak magát 
Istent tekintik, aki meghatározott ember vagy emberek 
által fejezi ki a maga akaratát; a szuverén akarat embe- 
rek által kifejezett isteni akarat.^ Tehát theokrácia állott 
fenn a zsidó államban, hol a próféták, birák, királyok 
mint Isten akaratának kinyilvánítói jelentkeztek, vagy a 
középkori katholikus felfogás szerint, hol a pápa, mint 
Istennek földi helytartója, szabja meg az állami rendet is. 

A theokráciának általánosan ismert és befogadott ér- 
tehne szerint tehát akkor lehetne szó erről, ha Kálvin rend- 
szere ismerne embert, aki nemcsak hivatott, de jogosított 
is Isten akaratának kifejezésére, akinek nyilatkozatát nem 
csak mint Isten akaratával egyező véleményt tisztelik, ha- 
nem, mint Isten akaratát tartalmazó parancsot követik 
is. Ki lenne most már Kálvinnál az az ember, hol lenne 
az a szerv, amelynek magát mint az isteni akarat kifeje- 
zőjét volna joga viselni ? 

A íejedelem semmi esetre sem. Mert a fejedelmeket 
Isten helytartóinak nevezi ugyan,^ de legkevésbé seiuthe- 

1 Sohm (i. m. 655 1) : Az eredmény Kálvinnál az egyházi elöl- 
járók által vezetett államhatalom theokráciája. Zorn (Lehrbuch 
des Kirchenrechts Stuttgart, 1888. 188 1.) Az állam csupán szolgáló és 
engedelmeskedő helyzetben van, egészen a hierarchikus elvek szelle- 
mében. Concha. (Politika, Budapest 1895.11. 326 1.) : A kálvinista tan köz- 
vetett fölényt igényel az egyházi kormányzó hatalom részére az állam 
felett. Theokráciáról szól Friedberg (Lehrbuch des kath. imd ev. 
Kirchenrechts, 5 Auflage Leipzig, 1903. 94 I.), Kosutány (i. m. 74 
1.) aki a hivek egyetemét helyezi az egyházzal szemben közve- 
tett alárendeltségben levő állam felé ; valamint Kérészy (i. m. 122 
1.), Kampschulte (i. m. 472 s k. 1.) Stahl (Die gegenwártige Par- 
téién in Staat und Kirchc 1863, 38, 39 1.) Rieker (i. m. 177. 1.) 
Chaisy (La théocratie á Genéve au temps de Calvin, Genéve 1897 
cimü müvében,) de ez utóbbiak mérsékelve és módositott értelemmel. 

* Concha i. m. 354. 1. 

^ Si se Dei vicarios esse meminerint, sedulitate, industria 
invigilent oportet, quo hominibus quandam divinae prudentiae, 
custodiae, bonitatis, benevolentiae, iustitiae imagiaem. úv s^ ^^^gt^^- 
sentent (ínsU IV. XX. 6.) 

okratikus értelemben hanem egyrészt figyelmeztetéséül a 
fejedelmeknek arra, hogy nem embereknek gyakorolják a 
hatalmat, hanem az Urnák, tehát istenfélő módon kell 
azt gyakorolniok, másrészt szemben az anabaptista tani- 
tással annak a bizonyítására, hogy ö a polgári kormány- 
zatot nem valamely tisztátalan és keresztyénhez nem illő 
foglalkozásnak tekinti. (Inst. IV. XX. 2). Sőt Ferenc ki- 
rályhoz intézett élőbeszédében épen azt mondja, hogy a 
sátán leghamarabb a világi hatalmat keríti szolgálatába 
(Praefatio Vn.) és szól istentelen, gonosz fejedelmekről, 
akiket ugyan szintén Isten küld bűneink megbüntetéséül 
(IV. XX. 25), akiket azonban nemcsak az isteni akarat 
kifejezőiül nem lehet elfogadni, de akiknek megbosszulása 
Isten akarata. (IV. XX. 31.) . 

Isten képviselői e földön a fejedelmek. Isten ural- 
mának helytartói. Ám ez a tétel nem mint jogszabály 
értendő, hanem csupán mint kívánság. Isten akaratát 
megvalósítani nem joga a fejedelemnek, hanem köteles- 
sége. Isten akaratának kinyilatkoztatása meg már azért 
sem lehet az ő joga, mert ily kinyilvánításnak helye sincs. 
Isten akarata ismeretes, ki van fejezve a szentírásban.^ 
Ennek engedelmeskedni mindenkinek kötelessége, alatt- 
valónak és fejedelemnek egyaránt. A hatalom kezelője 
nem jogot nyer Istentől arra, hogy az ő akaratát kinyil- 
vánítsa, hanem kötelezve van arra, hogy a kinyilvánított, a 
szent Írásban foglalt akaratnak engedelmeskedjék. 

De azok, akik theokráciát szívesen emlegetnek, nem 
is azt állítják, hogy a fejedelem volna az isteni akarat 
kifejezője, hanem hogy az egyház, illetve a papság. Ide 
megy ki, mikor az egyháznak az állam feletti elsőbbségét 
emlegetik. 

Ennek bizonyítására a legkülönbözőbb érvekkel ta- 
lálkozunk.* így hogy az egyház, mint Krisztus országa, a 
legmagasabb földi szervezet, magasabb az államnál is. 



^ Lásd Inst. II. XV. 2 s ugyanúgy a II. Helv. hitv. XII. 2. 
* Nem mindenütt, mert néhol csak a puszta állítást olvassuk, 
minden bizonyítás nélkül. 

Kálvin maga mondja, hogy az egyház, mint Krisztus 
teste, a legelőkelőbb intézmény az egész földön.^ Ez azon- 
ban puszta diszitö jelző, aminövel minden egyházi irónál 
találkozunk, anélkül, hogy annak különösebb jelentőség 
tulajdoníttatnék. 

Azt is felhozzák, hogy a fejedelem is alá van vetve 
az egyházi fenyítéknek. Ez igaz, de ebből az állam alá- 
rendeltségét csak azok vezethetik le, akik megfeledkeznek 
arról, hogy más az állam, mint a fejedelem. 

Theokrácia bizonyságának mondják azt is, hogy az 
állam köteles büntetni Kálvin tana szerint az eretnekeket. 
Ez is igaz, de oka nem az, mintha az állam az egyház- 
tól függő viszonyban volna, hanem mert neki saját fel- 
adata Isten országának munkálása. Ezt egyébiránt a lut- 
heránus tan is kötelességévé teszi az államnak. Nem is 
mint eretnekeket éri őket a büntetés az állam részéről, ha- 
nem mint az állami rend megzavaróit.* 

De azt is olvassuk — ami, ha igaz kétségtelenné teszi 
a theokráciát, hogy Kálvin rendszerében az isteni akarat 
kifejezői a lelkipásztorok, mint Isten igéjének hirdetői. 
Nemcsak joga — mondja Kampschulte^ de hivatalánál 
fogva kötelessége is az ige szolgájának, a polgári 



^ KampschiUte i. m. 475 1. idézi Kálvin szavait : Sane eadem 
ratione qua vocatur Christus primogenitus omnis creaturae, eccle- 
sia, quae corpus est ipsius, dignitatis et excellentiae principatum 
obtinet in totó mundo. 

* Sohm — i. m. 655 I. — azt mondja, hogy Kálvinnál min- 
den tévtan megsemmisítése legelőkelőbb feladata az államnak. Igaz, 
hogy ez is az állam feladatai közé tartozik (Inst. IV. XX. 4.), de 
Luthernél és Melanchtonnál is. Sohm mindazáltal különbséget lát 
s mig bő idézetekkel igen szépen bizonyitja (546 1.), hogy Lut- 
her tanítása szerint az eretnekséget az ige hatalmával kell le- 
győzni s a világi felsőbbségnek csak akkor kell közbelépni, ha 
nyilvános istenkáromlás, vagy a közbéke megtörésének esete fo- 
rog fenn, Kálvinnál a hitüldözés középkori szigorát látja. Pedig 
Servetet sem azért égették meg, mert eretnek módon gondolko- 
dott, hanem, mert tanait nyilvános istenkáromlásnak minősítették. 

« I. m. 473 1. 



felsöbbséget az ö hivatásáról felvilágositaai, ujját a sinai 
táblán tartva, elébe állni, emlékeztetni feladatára, megmu- 
tatni neki az utat, amelyen haladnia kell, tehát az állam- 
főnek felette áll a theologus. Ugyanígy tanit Rieke?"^ is, 
aki elismeri, hogy nem az egyház, nem a papság, nem 
maga Kálvin akart Genf uralkodója lenni, hanem Isten 
és Krisztus törvénye, a lex evangelii, — de hozzáteszi : 
Kálvin és tiszttársai értelmezése szerint. Ezek az utolsó 
szavak azt jelentik, hogy mégis van Isten akaratának 
földi nyilvánítója, Kálvin az ö tiszttái'saival, mert a szent- 
írás azzal az értelemmel tekintendő Isten akaratának, 
amelylyel azt Kálvin és tiszttársai magyarázzák. 

Hogy Kálvin akár általában az ige szolgái, akár csu- 
pán a maga és tiszttársai részére igényelte volna az Írás- 
magyarázás kizárólagos jogát, arról még szólani sem le- 
het. Olvassuk ugyán,^ hogy Kálvin az egyház szolgáit, 
vagy legalább önmagát szívesen vonja párhuzamba az ó 
testamentomi prófétákkal, aminek bizonysága az ószö- 
vetségi példákra gyakori hivatkozás. Figyelmes olvasónak 
azonban lehetetlen észre nem venni, hogy ezek a példák 
sohasem az isteni akarat eszközeinek azonosságát akar- 
ják bizonyítani (hiszen más eszközökkel élt Isten az em- 
berek gyermeki, mint felserdült állapotában), hanem min- 
dig csak azt, hogy az isteni akarat mellett meg kell 
állani s nem azt nézni, hogy mások mit mondanak Isten 
akaratának, hanem, hogy Isten igéje mit mutat annak. 
Épen ezért az irás magyarázására különös joga senkinek 
sincs és a csalatkozhatatlanságnak joga még az egész 
egyházat sem illeti meg. Minden egyházi, zsinati határo- 
zatot megvizsgálhat akármely gyülekezet, vájjon meg- 
egyezik-e az Isten igéjével. 

Már pedig ahoz, hogy az államfőnök jogilag felette 
álljon a theologus, hogy jogszabály legyen az, hogy Is- 
ten akaratának ugy kell engedelmeskedni, amint az azt 
tartalmazó szentírást a lelkipásztorok érelmezik, az volna 
szükséges, hogy joga legyen a lelkipásztornak a csalhatat- 



^ I. m. 177. 1. 

* Kampschulténél is, Riekernél is, Choisynél is. 



lanságra. Ezt a következtetést levonja Kampschulte is,^ 
és hozzáteszi, hogy a csalhatatlan tanitóí hatalmat Kálvin 
maga tényleg gyakorolta. De puszta tényekről ne beszél- 
jünk. Ha egy kivételesen nagy embernek szavát megfo- 
gadják, akaratát követik, abból még nem következik, hogy 
részére az isteni akarat kifej ezhetésének csalhatatlan joga 
akár megállapítva, akkár csak igényelve volna. Ha ö tényleg 
uralkodott is Genfen, ez az ö tényleges uralma csak az iránta 
való nagy tiszteletnek volt folyománya, de nemcsak hogy 
nem volt jogilag szervezett uralom, söt — helyesen jegyzi 
meg maga Kampschulte^ ellentétben állt az irott lörvény- 
nyel, mit maga alkotott. 

Mindazáltal nem elég Kálvinnak az egyház és állam 
közötti viszonyra vonatkozó felfogását azzal a minden val- 
lásfelekezetre egyaránt illő kitétellel jellemezni, hogy sze- 
rinte az államhatalom, a vallás. Isten parancsai által kor- 
látolva van.* Kálvin ennél positivebb korlátot állapit meg 
Amivel az államhatalomnak nem szabad ellenkezni, az az 
Istennek a szentírásban kifejezett akarata. A szentírás az 
irányt szabó minden emberi életviszony és igy az állami élet 
terén is. Ennyiben joggal mondhatja Choisy^ hogy a genfi 
theokrácia Kálvin idejében nem hierokrácia, mint a kö- 
zépkori theokrácia VII. Gergely vagy Hl. Ince idejében, 
hanem bibliokrácia, a szentírás uralkodása.*^ 

Nevezhetjük elvégre azt a rendszert, melyet Kálvin 
az egyház és állam közötti viszonyra vonatkozólag meg- 
állapított, akármi névvel, nevezhetjük tehát theokráciának 
is, de tudnunk kell, hogy itt ez alatt a szó alatt semmi- 
esetre sem szabad azt értenünk, amit az saját értelmé- 



^ i. in. 476 1. 

* I. m. II. 386 1. 

» Kérészy i, m. 122 1. 

* I. m. 277 1. 

^ De az már túlzás, amit Kampschulte állit, hogy a kálvinizmus 
épugy a könyv vallása, mint az Izlam (i. m. 260 1.) vagy amit 
Chúisy (i. m. 259 1.), hogy az egyház a szentírás tekintélye s nem 
Jézus Krisztus élő személye alá van rendelve. 



ben jelent.^ Kétségkívül ideálja Kálvinnak, hogy nem csak 
az egyház, az állam is Isten országa legyen, amelyet Is- 
ten szent akarata igazgat, de ez az eszmény jogilag szer- 
vezett valóságként nem jelentkezik. 

5. Hogy Kálvin rendszere mennyire nem theokrácia 
a szó igaz értelmében, legjobban mutatják Riekemek az 
általa vitatott és értelmezett theokrácia alapján levezetett 
érdekes fejtegetései. 

Theokratikus államformának szükségképeni következ- 
ménye az alattvalók feltétlen engedelmessége. Ha a főhata- 
lom kezelője Isten akaratának kifejezője, akkor az ő vele 
szembeszállás dacolás magával Istennel. Legfelebb azoknak 
engedellenségéről lehet szó, akik Isten akaratának közve- 
títői a hatalom tényleges birtokosa irányában. Amilyenek 
voltak az ószövetségi próféták, vagy amilyenek volnának 
Rieker szerint Kálvin és az ő tiszttársai. Ezek igenis, meg- 
tagadhatják az engedelmességet, hiszen Isten akaratát ők 
ismerik igazán, ők közlik magával az uralkodóval is. Ám 
az alattvalók részére már a fejedelem akarata jelentkezik 
isteni akaratként. Ha tehát azt állítjuk, hogy Kálvin theok- 
ráciát létesített, ebből azt a következtetést kell levonnunk, 
hogy Kálvin az alattvalóktól szolgai, vak engedelmességet 
követel a felsőség irányában. 

Pedig tudjuk, hogy ez nem igy van. Rieker épen ab- 
ból, amit ő theokráciának nevez, vonja le azt a következ- 
tetést, hogy a valódi kálvinista ujitó politikai téren is, ál- 
lamreformer és könnyen forradalmár, nem ujitásvágyból, 
vagy engedetlenségből, hanem Isten tisztelete végett a 
szükség által hajtva, ha egy keresztyén népnél Isten akarata 

^ Nem is azt értik alatta. Stafd — i. m. 39 1. — igy szól : Kálvin 
theokráciája evangélikus theokrácia köztársasági formákkal és belső 
jelleggel, ellentétben a katholikus theokrácia hierarchikus formái- 
val és külső jellegével. Tehát csak annyiban theokrácia, mint Ri- 
eker (i. m. 177 l.) mondja, amennyiben az összes magán ugy, mint 
közéletnek az Isten igéje uralma alárendelését értjük alatta. Choisy 
pedig igen helyesen igy különböztet (i. m. 6. 1.) : Ha e szót etymo- 
logiai értelmében veszszük, mint Isten uralkodását, ugy volt theo- 
krácia Genfben; ha értjük az egyháznak az állam felett, vagy a 
papságnak a politikai korminyzat feletti uralkodása értelmében 
ugy nem volt theokrácia. 



lábbal típortatik. Mert — úgymond — a kálvinista nem elég* 
szik meg Isten törvényét csak az egyházban érvényre emelni, 
a politikai intézményeket is Isten törvényei szerint kell 
rendeznie. Isten törvénye elleni kormányzat tyrannis, me- 
lyet letenni kötelesség.^ 

Mig azonban e fejtegetéseivel Eieker nyilvánvalóvá 
teszi, hogy az alatt, amit ö theokráciának nevez, nem sza- 
bad azt e szó sajátos értelmében érteni, másrészt az el- 
lenkező szélsőségbe csap át, ugy, hogy e tanait megint 
nem fogadhatjuk el helyeseknek. 

Bizonyos, hogy Kálvin szerint a keresztyén nép poli- 
tikai berendezésének is egyeznie kell a szentírás paran- 
csolataival, s az olyan állami felsőbbség, mely e paran- 
csokkal ellenkezik, bizonyára rossz.. A rossz uralomnak 
megjoí)bitása Isten akaratából van (Inst. IV. XX. 31.) és 
inkább kell engedelmeskedni Istennek, mint embernek 
,(IV. XX. 32.) De viszont azt is hangsúlyozza Kálvin, hogy 
a gonosz fejedelmeket is Isten adja a mi megbünteté- 
sünkre (IV. XX. 25.) és bár az Ur megbünteti a rossz 
királyokat, őrizkedjünk, hogy e méltóságot, ha abban bár 
a legiiiéltatlanabbak ülnének is, megsértsük, mert nem kell 
azt gondolnunk, hogy a bosszúállás reánk bízatott. (IV. XX. 
31.) Az alattvalóknak első kötelességük, hogy a fejedelmet 
üszteljék (IV. XX. 22.) Csak azoknak nem kötelességük 
az engedelmesség, akik az uralkodó mellé, mint az ö ha- 
talmának ellenőrzői rendeltettek. (IV. XX. 31.) Ezeknek 
nemcsak joguk, de kötelességük is az uralkodók erősza- 
koskodásainak meggátlása, mert különben árulói lesznek 
a népnek. 

Azt el kell ismerni, hogy feltétlen, vak engedelmes- 
séget, amint az egyházi, ugy az állami életben sem ismer 
a kálvinista tan. Senkinek sem kell engedelmeskedni, ha 
parancsa az isteni akarattal ellentétben áll, s annak meg- 
állapítására, hogy az isteni akarat, mely a szentírásban 
egé^z terjedelmében bennfoglaltatik, mi legyen, senki sem 
kevésbé hivatott, mint más ember, akár fejedelem, akár 



» I. m. 180 1. 



egyházi szolga. De épen Isten akaratának tiszteletben tar- 
tása végett kell békén tűrni a gonosz fejedelem uralkodását 
is, hogy érezzük a megérdemelt büntetést. Lechler kiemeU,^ 
hogy a franciákhoz irott leveleknek egész sorozata tanús- 
kodik arról, müy nyomatékosan ajánlta Kálvin az állami 
felsőbbség iránti engedelmességet, hogy Luther sem kötötte 
azt inkább követőinek lelkére. Ugyanő fölemlíti azt is, 
hogy a skót puritánok hűsége is rendületlen maradt az 
ellenséges indulatú állami kormányzat iránt.* Nincs tehát 
tartható alapja annak az állításnak, hogy a kálvinista tan 
könnyen forradalomra vezet. 

Annak a tagadhatatlan ténynek, mely szerint a kál- 
vinista tanok terjedése és a polgári szabadság fejlődése 
között öszefüggés van,« egészen másban kell keresnünk 
az okát, és pedig a Kálvin által construált egyházalkot- 
mányban. Ez az alkotmány, mely elvet minden egyed- 
uralmat, akár pápaság, akár fejedelmi püspökség alakjá- 
ban jelentkezzék is az; megszüntet minden jogkülönbsé- 
get, ilem csak pap és nem pap, de — egyházi téren — 
fejedélem és alattvaló között is ; végrehajtja a 
tokozatos ellenőrzést az egyház minden közegével 
szemben; különös szervet létesít a szegények rendszeres 
gondozására: a köztársaság, demokrácia, kormányfelelös- 
ség éis szocializmus gondolatait rejti magában. 



^ I. m. 88. 1. 

^ ü. 0. 108. 1. 

* Ezt Rieker is elismeri i. m. 182. 1. jegyzetben, hol Glerke 
megfígyelését is emliti, mely szerint a népjogokat előtérbe áUitó 
politikai rendszer a lutherismus területén sehol sem keletkezett. 
A kálvinizmus demokratikus hatásának okát ő abban keresi, hogy 
a theokratikus felfogás szerint a fejedelmek is csak szolgái Isten- 
nek és a praedestinationalis dogma folytán minden egyes etnber 
a maga elválasztottsága hitében érzi egyéni értékét. Laveleye is 
hangsúlyozza (A protestantismus és katholicismus a nemzetek sza- 
badságához és jóllétéhez való viszonyában, ford. Derczenyi M. 
Sándor, Debreczen 1876), hogy a politikai és vallásos szabadság 
és népfenség elve logikailag származott a reformatióból (16 1.) 
Mert az első keresztyén egyházak valóságos demokratikus köz- 
társaságok voltak s igy midőn a presbyteri felekezet visszaállitá 
az egyház régi szervezetét, ez által arra vezetett, hogy az állam- 
ban is köztársasági intézményt állitson (14 1.) 



m. 
AZ EeyBAzALKOTMAny alapclvci. 

Ha az egyház magában véve önálló organismus, 
nagyon természetes, hogy határozott szervezettel kell 
bimia. Minthogy pedig ez az organismus nem csak a 
hit világában él, hanem a földön, az emberi uralmak és 
alávetettségek területén jelentkezik, szükséges jogi szerve- 
zettel, alkotmánynyal birnia.i Ha elismerjük — mondja 
Kerkapoly^ — hogy a szentlélek alkotja a belső egyházat, azt 
is el kell ismernünk, hogy külső egyház intézményei is 
az ö müvei ; az egyház alkotmányának, szervezetének s 
s az ezt képző intézményeknek tehát roppant fontossága 
van. Azt sem lehet kétségbe vonni, hogy ha mindenkor 
egy az egyház célja és ugyanazok feladatai, szervezetében 
is kell — nem változhatatlanságnak — de valamely állan- 
dóságnak lenni. Egy célnak elérésére, egy feladatnak vég- 
zésére csak egy szervezet lehet a legalkalmasabb. Ha 
tehát annak biztosítására törekszünk, hogy az egyház a 
lehető legtökéletesebben teljesíthesse a maga feladatait, 



* Sohm tagadja, hogy az egyház, Krisztus teste emberi azaz 
jogi uralom alatt állhasson (i. m. 1 1.) Különben is szerinte egy- 
ház csakis a keresztyén hívek összesége lehet, mely az újszövet- 
ségi Izrael. Csakis ez az egységes ecclesia levén Krisztus teste 
(nem pedig a gyülekezet), organisálva is csak ez lehet, de ez 
meg jogi szervezésre alkalmatlan (16 1.) Később azonban (308 1.) 
maga mondja, hogy a gyülekezet birja a szent lelket, tehát min- 
den egyes gyülekezet repraesentálja az egész anyaszentegyházat. 
De akkor meg mint az egész egyház repraesentansa, szervezhető 
is. Jogi szervezésre pedig alkalmas. Egyébiránt Sohm azzal a né- 
zetével, hogy egyház és jog ellentétek, magára maradt. 

2 L m. 6. 1. 

törekednünk kell megtalálni azt a szervezetei, amely mel- 
lett erre leginkább lehet képes. Kálvin kereste s hite Sze- 
rint meg is találta ezt a szervezetet. Talán nem is téve- 
dett, mert nincs egy házalkotmány, mely minden hatalmi 
beavatkozás nélkül, pusztán belső ereje alapján, az egy- 
háztagok önkéntes befogadása utján, egymástói oly távol 
fekvő országokban, oly különböző fajú népeknél, sőt kü- 
lönböző vallásfelekezeteknél^ oly rendkívüli eltérj edettségre 
emelkedett volna, mint az általa megállapitott. 

1. Emberi szei-vezelre az egyháznak, az ő célja, az 
emberek tökéletesedésének munkálása szempontjából fel- 
tétlen szüksége van. Mert Isten ugyan egy szempillantás 
alatt tökéletessé lehetné az embereket, de ő ezt nem 
akarja (Inst. IV. I. 4.), hanem emberek szolgálatával él 
e végből, nem ugyan olyan értelemben, hogy hatalmát 
azoknak odaengedné, hanem, hogy azok által, mintegy 
szerszámok által végzi munkáját (IV. IIL l.)^ Az egyház- 
nak szolgák általi kormányzását Krisztus ugy rendelte, 
hogy az minden időben tartson. (TV. III. 3.) 

Hogy pedig milyen legyen az egyház szervezete, azt 
az ő feladatai szabják meg. Láttuk volt, hogy az egyház- 
nak célja szolgálatában három feladata van : 1. az ige 
hirdetése és szákrainentumok kiszolgáltatása, 2. a fegye- 
lem gyakorlása, vagyis az egyház külső kormányzása, 3, 
a szegények gondozása. Ezen háromféle leiadatra kell tehá 
szervezkednie az egyháznak. 

E feladatok közül az elsőre szervezhető volna nem- 
csak a gyülekezet, hanem a közönséges anyaszentegyház 
is, amint e feladatot aként végezték is az apostolok, pró- 
féták és evangéüsták, kiknek működése nem volt egy 
gyülekezetre korlátolva (IV. III. 4.) Bár ez is helyesebben 
teljesíthető egy gyülekezetre korlátoltan, mivel az igehir- 
detéssel a magános intés, a fenyíték alkahnazása is vele 
jár, ami meg az egyháztagoknak s azok magaviseletének. 



^ Lutheránusoknál, unitáriusoknál és számos amerikai feleke- 
zetnél. 

2 Non ad eos ius suum honoremque transferendo, sed ut 
per os ipsorum suuni ipse opus agat, qualiter ad opus quoque 
facienáum iustrumcnto utitur artifex. 

erkölcsének ismeretét föltételezi. Épen azért eme tisztek 
nem is ugy rendeltettek, hogy állandóan tartsanak s a 
jól rendezett ecclesiákban az igehirdetés tiszte is egy 
gyülekezethez van kötve. Ellenben a fegyelem gyakorlása 
és ^ szegények gondozása másként, mint a gyülekezet- 
ben nem is gyakorolható. Ez az oka épen — mint előbb 
is láttuk — , liogy a gyülekezetnek kell szervezve lennie. 

Minthogy pedig az egyház feladatai nem önkénye- 
sen vannak kitűzve, hanem a szentírásban meg vannak 
állapitva és nem változandók, hanem minden idő- 
ben fennmaradók, ennek folytán az azok végezhetése 
okából szükséges szervezetnek alapjait is a szentírásban, 
mintáját pedig a régi. Isten igéjének mértékével igaznak 
elismert egyházak szervezetében kell keresni. Emiért irja 
Kálvin Farelhez az ismeretes szavakat : exposui non 
posse consistere ecclesiam, nisi certum régimen constitu- 
eretur, quale ex verbo Dei nobis praescriptum est, et in 
veteri ecclesia fűit observatum. 

2. Ebből a nyilatkozatból is kitűnik, hogy Kálvin 
raüyen egyházszervezetet tart helyesnek. A jó egyházal- 
kotmánynyal szemben kettős követelményt állit fel: 1. 
hogy megfeleljen Isten igéjének és 2. hogy az ősi egyház 
rendtartásával megegyezzék. A kettő tulajdonképen egyre 
megy ki, mert a régi egyház rendtartása is azért volt ilyen, 
mivelhogy az Isten igéjén alapult. De azért a kettő még sem 
teljesen egy, mert az ősi egyház példája szorosabb, köze- 
lebl?i szabályozója az egyházalkotmánynak, mint Isten 
igéje. 

Az egyházi szervezet tehát Isten igéjén gyökerezik. 
Különösen Máté evangéliumának XVI rész 13 — 20 verse, 
János evangéliumának XX rész 13 — 20, valamint Máté 
evangéliumának XVTQ rész 15—20 verse, továbbá Pál 
apostol levelei közül az Ephesusbeliekhez irott IV rész 11 
verse, a Rómaiakhoz irott XII rész 7 verse és a Korin- 
thusiakhoz irt I levél Xn rész 28 verse szolgábiak alapul. 
És már itt megemlítem, hogy nézetem szerint — az ural- 
kodó felfogással ellentétben — Kálvin egyházalkotmányá- 
nak legsarkalatosabb alapjaiul nem a pali levelek közölt 

helyeit, hanem az idézett evangéliumi helyeket és első 
sorban a Máté evangéliuma XVÜI. részét kell tekinteni. 
Azonban nemcsak ezek a helyek, hanem egyáltalában az 
egész isteni kijelentés irányadó kell hogy legyen az egy- 
házszervezet berendezésében. Ha azt általában az összes 
emberi életviszonyok szabályozójául kell tekinteni, csak 
természetes, hogy az egyház külső alkatának megállapítá- 
sánál annál fokozottabb mértékben. 

Itt azonban két tételt kell erősen hangsúlyoznunk. 
Az egyik — ami különben általánosan tudva van — az, 
hogy Kálvin csak a szentírást ismeri el isteni kijelentésül, 
a hagyományt ellenben nem. (Inst. IV. VTII. 14.) A má- 
sik, ami ugylátszik kevésbé ellenmondás nélküli,^ az, hogy 
az egyházalkotmány tekintetében irányadó egyedül az 
újszövetség lehet, az ószövetség ellenben nem. Mert igaz 
ugyan, hogy Kálvin az ószövetségre igen sürün hivatko- 
zik, tételeinek megvilágítására példákat igen gyakran on- 
nan vesz, azonban ezek erkölcsi példák és nem jogi té- 
telek létezésének bizonyítékai. Sőt akár ahoz az álUtáshoz 
is hozzájárulhatunk, hogy mivel az újszövetséggel nem 
rontatott meg a törvény, azok a tételei az ószövetségnek, 
amelyek az ujjal ellentétben nincsenek, még mint jogté- 
telek is megállhatnak. Azonban épen az egyházalkotmány 
ügyénél nem ez az eset. Láttuk Kálvinnak azt a mondá- 
sát, mely szerint Isten más eszközökkel akarta nevelni az 
embereket gyermeki, mint felnőtt korukban. Azok a sza- 
bályok tehát, amelyek arra vonatkoznak, hogy milyen 
eszközökkel neveltetett a gyermekkorát élő emberiség, a 
felnőtt kór elérése, vagyis az evangélium közlése után 
többé irányadók semmiesetre sem lehetnek. 

A szentírásban azonban az egyházalkotmánynak csak 
alapjai vannak lefektetve, az egyházalkotmány részletes 
leírása azonban ott sehol sem olvasható, tehát a részle- 
teket csak magyarázat utján lehet kifejteni. Ám a magya- 
rázó tévedhet és éppen azért van szükség arra, hogy az 



1 Rieker (i, m. 178 l) Choisy (i. m. 270 1.) ellenkezőt látsza- 
nak tanítani. 

egyház alkotmánya az ösi egyház példája szerinti legyen. 
Azojc az első keresztyének, akik Jézushoz közeli időben 
éltek, s az apostolokkal, kivált épen Pállal, kinek levelei 
pedig e tekintetben is első rangú fontosságúak, közvetle- 
nül is érintkeztek, bizonyára Isten igéjének megfeíclölég 
szervezkedtek. Mást az apostol nem is engedett volna meg 
nekik. 

Ezért foglalkozik Kálvin az Institutiókban teljes rész- 
letességgel az ősi szervezet ismertetésével (IV. IV.) Ezért 
mutatja ki, hogyan változott el az őskeresztyén szervezet 
katholikus egyházalkotmánynyá (IV, V— VI— VII). Ö általa- 
ban nagy súlyt helyez az egyházi tan folytonosságára.^ 
És pgyházalkotmányát nem köti, mint Luther, a középkori, 
hanem az őskeresztyén egyházalkotmányhoz és ezért is- 
mét nagy nyomatékkal hangsúlyozza, hogy az általa meg- 
állapított egyházalkotmány az őskorival azonos. 

3. Már előbb emiitettem, hogy Kálvin egyházalkot- 
mányának alapjait mindenek felett Máté evangéliumának 
XVm részében kell keresnünk. Szerintem nem az az ő 
egyházalkotmányának legfontosabb tétele, amelyet minden 
rövidre fogott ismertetésben föltalálunk, mint valami külö- 
nösen jellemző sarktételt, hogy t. i. ő négy hivatalt állit 
fel az egyház kormányzására, hanem az, hogy minden 
egyházi jog végső forrása a gyülekezet. 

Ez a kulcsok hatalmáról szóló tanításból következik. 

Az egyházi hatalomnak három neméről szól Kálvin : 
tanitó, törvényhozó és kormányzó hatalomról. (Inst. IV. 
Vin, 1.) A két elsőre vonatkozólag végeredményében oda 
megy ki az ő tanítása, hogy ilyen hatalom az egyházat 
meg nem illeti. Tanitó hatalom nem, mert az egyháznak 
magától bölcselkedni nem szabad,^ hanem az Isten igéjé- 
ben foglalt tökéletes tudományt kell hirdetni (IV. Vffl— IX.) 
Töryényhozó hatalom sem, mert ez csak Istennél van s 



^ L. Nagy Károly : Kálvin theologiája Nagyenyed 1895. 107 1. 

* Non ex se sapiat Ecclesia, non ex se cogitet quicquam, 
sed sapientiae suae terminum statuat ubi loquendi fínem ille 
(CUiristus) fecerit. Inst. IV. VIII. 13. 

az egyháznak nem áll hatalmában a lelkiismeretet meg- 
kötni, (ly. X.)* 

Ami a kormányzó hatalmat illeti, nem kell azt gon- 
dolni, hogy ez csak a szoros értelemben vett kormány- 
zatra vonatkoznék. Kiterjed ez mind azon feladatok vég- 
zésére, amelyeket a középkori kánonjog jurisdíctio név 
alatt foglalt össze.^ Tehát a kormányzaton kivül a bírás- 
kodásra és kétségkívül az ezek módozatait megállapító 
szabályok alkotására, vagyis a külső törvényhozásra is.» 
Hogy e kormányzó hatalommal birjon az egyház, az a jó 
rend okából szükséges és Jézus e hatahnat a kulcsokkal 
valóban az egyházra ruházta. 

Á kulcsok hatalmának ugyanis kettős jelentése van. 
Egyik jelentésében az igéhez van kötve, tehát 
kezelője az ige hirdetője. Ezt aJapitja Kálvin Máté evan- 
géliuma XVI és János evangéliuma XX részére, hol Jézus 
csak azt akarta mondani, hogy Isten igéje oldoz és kötöz, 
ha méltatlan ember hirdeti is. Nem az ige hirdetője 
nyitja meg tehát a mennyországot, hanem maga az Isten 
igéje. (Inst. IV. XI. 1.)* 

Másik jelentésében a kulcsok hatalma a gyülekezet- 
nél van. Ez alapul Máté evangéliuma XVin. részének 
15—20 versein: Ha vétkezik ellened atyádfia, dorgáld 
meg négy szem közt. Ha szódat nem fogadja, végy ma- 



* Taceo, quod adulterant cultum Dei et Deum ipsum, qui 
unicus est legislator, suo iure spolíant. Haec potestas tractanda 
nunc est, an ecclesiae liceat conscientiam obstringere suis legibus. 
IV. X. 1. Az egész caput annak bizonyítására van szentelve, hogy 
nincs. Ennyiben módosítandó, amit Kosutány ír (i. m. 147 1.): az egy- 
házhatalom ágai tanítás, bíráskodás és törvényhozás s mindez az 
egyházat illeti. 

^ Kálvin maga is e szóval nevezi Inst. IV. XI. 1. 
' Mert a törvényhozó hatalomnál a hitre és isteni tiszteletre 
vonatkozó szabályokról van szó. 

* Habemus potestatem clavium esse simpliciter in illis locis 
Evangelii praedicationem, nec tam potestatem esse, quam mínis- 
terium, si ad homines respicimus. Non enim hominibus hanc po- 
testatem proprie Christus dedit, sed verbo suo, cuius homines mi- 
nÍ9tros f^cit. 

gad mellé még egy vagy két embert ; ha azoknak sem 
fogadja szavát, mondd meg a gyülekezetnek; ha annak 
sem fogadja szavát, olyan legyen előtted mint a pogány. 
Akiket megkötöztök e földön, a mennyben is megkötözve 
lesznek, akiket megoldoztok, a mennyben is oldva lesz- 
nek. Ha kettő közületek egy akaraton lesz a földön, min- 
dent, amit kérnek, megad az én mennyei atyám. Mert 
ahol ketten vagy hárman összegyűlnek az én nevem- 
ben, ott vagyok közöttük. 

Jézus tehát e helyen azt igéri, hogy, mivel ahol ketten 
vagy hárman összegyűlnek az ő nevében, ő is ott lesz, 
Isten megad mindent, amit ketten egyakarattal kérnek, 
tehát ha a gyülekezet Jézus nevében feloldja a bűnöst, 
feloldja Isten is, — ha megkötözi, megköti Isten is. 
Ám az oldást és kötést épen ezért nem a gyülekezet végzi, 
hanem maga Isten. Ez okból a gyülekezetnek nincsen 
is arra hatalma, hogy a bűnöst a maga kebeléből kita- 
szítva, átok alá, kárhozatra vesse. Csak az a feladata a 
gyülekezetnek, hogy az örök kárhozatra emlékeztetve 
figyelmeztesse a gonoszokat, hogy hagyjanak fel bűnös 
életmódjukkal (Inst. IV. XI. 2) és büntetésekkel, esetleg 
kiközösítéssel is — ami azonban nem anathema alá 
vetés ~ bűnei megbánására és jobbulásra vezesse (IV. 
XI. 3.) 

A kulcsok hatalmának emez értelme tehát egészen 
más, mint az előbbi. Nemcsak azért, mert itt másé a 
kulcsok hatalma, mint amott, hanem hatását tekintve is. 
Az Isten igéjének kulcshatalma a lelki üdvösségre vonat- 
kozik. A gyülekezet kulcshatalma ellenben — legalább köz- 
vetlenül — nem hat a túlvilági életre. Amaz épen azért 
szorosan a hittan területére, emez első sorban a jog vi- 
dékére tartozik. A kulcsok hatalma ebben az értelemben 
nem más, mint a jurisdictío hatalma.* 

Mivel pedig ezt a hatalmat Jézus maga adta a gyü- 
lekezetnek, ebből következik, hogy a jurisdictío hatalma 



* In hunc finem fuerunt ab initio in Ecclesiis judicia, quae 
censuram de moríbus agerent, et exercendo clayium offício inrae- 
essent. Inst. IV. XI. 1. 

mást, mint a gyülekezetet meg nem illethet.* Söt követ- 
kezik az is, hogy azt a hatalmat még a gyülekezet sem 
ruházhatja át egyes emberre. Az egyház kormányzata 
csak több emberből álló orgánum által lehetséges, mert 
Jézus egy embernek nem Ígérte, hogy vele lesz és nem 
Ígérte, hogy egy embernek is teljesiti Isten minden ké- 
rését. 

4. Eként megállapítván azt, hogy az egyházi juris- 
dictio hatalma csak is a gyülekezet tulajdona lehet, 
következik annak a kérdésnek megvilágítása, hogy a ha- 
talom a gyülekezeten belül mi módon gyakorolható. 

E kérdésre a feleletet az egyetemes papság tanában 
találjuk meg. Ez ugyan épen nincsen elismerve.^ A felett, 
hogy Kálvin az egyetemes papság elvének alapján áll, 
nem lehet vita. Mivel az Isten Krisztust örökkévaló pappá 
rendelte, bizonyos, hogy ama másik papságnak meg 
kellett szűnnie. (Inst. H. XI. 4). A papság tiszte egyedül 
csak Krisztusra tartozik, ö örökké való pap de ö erre a 
nagy tisztségre mindnyájunkat felvett, mert bár magunk- 
ban bűnösök vagyunk, de ö benne papok vagyunk. (II. 
XV. 6.) A clerus név minden keresztyénre tartozik, az 



* Az egyházi hatalom a hivek elidegenithetetlen birtoka — 
mondja Révész (Vélemény stb. 66. 1.) 

^ Sohm^ mint a szövegben kifejtjük, egyáltalán tagadja, hogy 
az egyetemes papság elve alapja lehetne valamely jogi szervezet- 
nek. Lecfder szerint (i. m. 38. 1.) Kálvinnál az egyházalkotmány 
(illetve a presbyteri szervezet) alapja nem az egyetemes papság 
elve, hanem az a negatívum, hogy a papok ne hatalmasodjanc^ 
el, positive pedig Isten igéje és az ős keresztyén egyház példája. 
Majd ismét (47. 1.) : Irásszerüség, ősi példa és célszerűség eszméi 
állanak Kálvinnál előtérben, de az egyetemes papság elve , nem. 
De azt ő is elismeri, hogy Kálvin az egyházi hatalom tulajdono- 
sának a községet tekinti (39 1.) Rieker (i. m. 139 1.) szerint ha- 
mis állítás azt mondani, hogy a presbyteri szervezet alapja az 
egyetemes papság elve, ennek semmi nyoma Kálvinnál és követő- 
inél. Ellenben Kampsehüte (i. m. 268 1.^ azt mondja, hogy míg a 
lutheránusoknál az egyetemes papság csak egy elv a szervezet 
feleit, addig Kálvinnál maga a szervezet legfőbb elve. Zom (i. m. 
149 1.) is rámutat arra, hogy az egyetemes papság elvének folyo- 
mánya a gyülekezet joga, sőt szerinte ezt Luther is levezette. 

apostol az egész egyházat clerusnak vagyis az Ur öröksé- 
gének nevezi (VI. IV. 9 ) Királyi papságnál^ neveztetik aís 
egész keresztyénség, Krisztus bennünket az atya örök- 
ségévé és papokká tett (IV. XVm. 14— If.) Szentségtö- 
rés, hogy megborotválván fejüket, egyedül piagukat mond- 
ják királyi papság népének s amit Péter az egész egyház- 
ról beszél, azt ök a kevés borotváltakra csavarják el (IV. 
XIX. 25.) Csak az foroghat tehát kérdésben, hogy a? 
egyetemes papság elve alapjául szolgál-e Kálvin egyház- 
alkotmányának. 

Sohnr kategorikusan nemmel felel e kérdésre. azt 
mondja, hogy az egyetemes papság nem lehet alapja 
semmi jognak, egyetemes papság és jogi szervezel egy- 
mást nem érintő területeken mozognak ; éppen az^ egye- 
temes papság kizár minden jogi alávetettséget. Érdekes 
azonban, hogy ennek dacára ö maga is az egyetemes 
papság elvéből vezeti le a fejedelem egyházkormányzati 
jogát,^ 

Teljesen igaz, hogy az egyetemes papság nem jelenti 
a gyülekezet papságát.* De jelenti igenis ^t, hogy a hí- 
vek valamennyien egyenlők, közöttük jogkülönbségek nem 
állhatnak fenn. így igenis kizár minden jogi alávetettséget 
abban az értelemben, hogy egyik egyháztagnak sem lehet 
joga a másik felett. Ebből pedig, ha az egyházat önálló 
organismusként tekintjük, logikai szükségszerűséggel folyik, 
hogy az egyház jurisdictionalis hatalma a gyülekezet tag- 
jainak összeségét ületi meg.^ 

Ha ugyanis az egyház csak mint az állami élet 
egyik oldala van felfogva, akkor megfér az egyetemes 
papság elvével az államfő egyházkormány^ati joga. Mivel 
az egyházon belül minden hivő egyenlő, mert egyformán 
pap, az lehet csupán hivatva a kormányzásra, a ki kö- 



* I. m. 537 1. 

2 I. m. 561. s k. 1. 

* Sohm i. m. 514 1. 

* Tehát a nőket is. Hiszen nincs különbség férfi és nő stb, 
között. Az pedig, hogy a nő hallgasson a gyülekezetben, csakis 
az ige hirdetésre vonatkozhatik. 

zöttük az állami rend szerint kormányzásra jogosult.^ Ám, 
ha az egyház önálló organismus, akkor szervezetére nem 
gyakorolhat befolyást az, hogy egy másik organismus ke- 
retében tagjai között milyen a viszony. Az egyháznak pe- 
dig a fejedelem nem mint ilyen tagja, hanem mint bár- 
mely más hivő keresztyén, A viszony tehát az egyházban 
a teljes egyenlőség és igy önként követke;?ik, hogy min- 
den olyan jog, mely a gyülekezeté, sem egyes tagját a 
gyülekezetnek, sem a tagok egy részét meg nem illetheti, 
hanem csak a gyülekezeti tagok összeségét.^ 

Világos ebből, hogy ha nem is lehet rámutatni Kál- 
vin müveinek egyetlen helyére sem, a hol az egyetemes 
papság elve, mint az egyházalkotmány szei-vezö elve volna 
elméletileg odaállítva, — abból, hogy ö az egyházat az 
államtól külön szervezi és abból, hogy egyáltalán az 
egyetemes papság elvi alapján áll, szükségkép következik, 
hogy egyházalkotmányának is egyik alapelve az egyete- 
mes papság eszméje.*^ 



* Ez Sohm fejtegetésének eredménye. 

' Az egyházi hatalom súlypontja a gyülekezetben van s az 
egyházi hatóságok tiszta népképviselet alapján állanak, — mint 
Révész I. (A magyarországi ref. egyház számára egyházi főható- 
ságul felállitani szándékolt konventről, Debrecen, 1873. 51 1.) 
mondja. 

' Végeredményében idevezet Rieker tanitása is, aki pedig, 
mint emiitettem, az ellenkezőt hirdeti. Szerinte ugyanis — i. m. 
105 s k. 1. — Kálvin egyházalkotmányának anyagi elve negatíve 
minden emberi uralom kizárása, positive Krisztus kizárólagos 
uralma. Az általa megállapított negatív elv eszerint nem más, 
mint az egyetemes papság következménye, hiszen épen azért nem 
lehet az egyházban semmiféle emberi uralom, mert mindnyájan 
egyenlően papok vagyunk. A pösitiv elv is ezt teszi. Mert Krisz- 
tus nem közvetlenül kormányozza egyházát, hanem eszközök 
által. £s annak, hogy ezen ő eszközei nem lehetnek csak a pápa 
meg a püspökök, épen az az oka, hogy az egyház összes tagjai, 
mint valamennyien papok, közvetlen összeköttetésben vannak 
Krisztussal. Krisztus kizárólagos uralma csak ugy állhat fenn, ha 
a«z uralmat az emberek közül senki sem ragadja magához, hanem 
mindazok, akik ővele vannak, egyformán részesei az egyházkor- 
mányzatának. Lásd II. Helv. Hitv. XVIL 6. 

5. Rendkívül érdekes és nagyfontosságú kérdés az, 
vájjon az egyházaik otmány Kálvin tana értelmében isteni 
jogon alapulónak tekinthetö-e. 

Ez egyébiránt azzal a már előbb tárgyalt kérdéssel 
függ össze, vájjon nóta ecclesiae-e a helyes szervezet, 
vagy nem. Mert ha a helyes szervezet olyan módon el- 
engedhetetlen kelléke az egyháznak, hogy a nélkül mint 
egyház meg nem állhat, akkor az csak isteni jogon ala- 
pulhat. Ellenben, ha a helyes szervezet nem nóta eccle- 
siae, akkor nem alapulhat isteni jogon, — mert más, fo- 
gyatékos szervezet mellett, söt szervezetlenül is állhat 
fenn egyház, holott az isteni jog változhatatlan és attól 
eltérésnek helye nincs.* Abból tehát, hogy a helyes szer- 
zezetet nem tekintjük nóta ecclesiae-nek, következik, hogy 
az egyházalkotníányt sem tarthatjuk jure divino keletke- 
zettnek. 



^ Sohm^ a ki hai-madik ismertető jelnek mondja a helyes 
szervezetet, ebből a következtetést le is vonja és isteni jogon 
alapulónak tekinti Eáivia egyházalkotmányát (i. m. 656 1.). Éieker 
ellenben hasonló alapon más eredményre jut. Elismeri, hogy a 
kálvinizmus sehol sem mondja, hogy a lelki üdvösség egyjólszc^ 
vezett egyházhoz tartozástól függne és hogy Eálvin egy másként 
szervezett egyházat is elfogadhatónak tart. így hát azt a következ- 
tetést vonja le, hogy az egyházalkotmányra vonatkozó isteni sza- 
bályok azokhoz a világi törvényekhez hasonlithatók, a melyek egy 
jogi ténynél figyelembe veendők ugyan, de figyelembe nem véte- 
lük az érvényességnek nem árt (i. m. 92 1.) Tehát jus divinum, 
mint lex imperfecta ? Kérészy is isteni jogról szól (i. m. 228 1.) 
Az egyház szervezetnek egyes elemei — úgymond — szigorúan a 
szentírásban megállapított elveken, illetve jogszabályokon nyug- 
vóknak, jure divino keletkezetteknek tekintetnek, a nélkül azon- 
ban, hogy az egyház egész jogrendje annak megannyi alkatele- 
mében jure divino létrejöttnek ismertetnék el, mmt ahogy ezt a katho- 
likus egyház saját szervezetére vonatkozólag dogma gyanánt hirdeti. 
Azokat az elemeket azonban, amelyek „a szentírásban megállapí- 
tott elveken, illetve jogszabályokoh^ nyugvók s amelyeknek száma 
eszerint mindenesetre kisebb, mint a katholikus egyház jure di- 
vino keletkezetteknek tartott szabályai, ( — mert a katholikus egyház 
sem tanítja azt, hogy szervezete minden alkatelemében jure di- 
vino keletkezett — ) Kérészy nem jelöU meg. Kovács Albert ellenben 
(i. m. 164 1.) nem tekintheti isteái jogon nyugvónak Kálvin egy- 

kétségtelen, hogy van Kálvinnak néhány nyilatkó* 
zata, melyekből arra lehet következtetni, hogy ö az egyház- 
alkotmányt isteni jogon alapulónak tekinti. így például 
mondja, hogy Isten önmaga szerzője e rendtartásnak, 
(Inst. IV. I. 5.)^ Az egyház másképen meg nem állhat, 
mint azon eszközökkel, a melyeket Isten rendelt. (IV. Dl. 
2-)* Az egyháznak szolgák általi igazgatási rendje, a mit 
Isten arra rendelt, hogy minden időben tartson (IV. HL 
3).' Meg kell maradnunk a mellett a példa mellett, a 
melyet maga az Ur szabott élőnkbe. (IV. VI. 10.)* Krisz- 
tus az egyháznak állandó és mindenkor tartó rendjét 
szabta meg s nemcsak ideiglenes szokást. (TV. XI. 4.).^ 

Azonban ezeket a tételeket nem szabad igy maguk- 
ban, az összefüggésből kiszakítva érvül felhasználni. Az 
első három mondás kizárólag csak arra vonatkozik, hogy 
Isten az egyház igazgatásában emberek szolgálatával ki- 
van élni. A negyedik ott fordul elő, a hol a pápa főnök- 
ségét cáfolja s miután arról szólt, hogy az egyházban 
nem lehet semmiféle monarchia, mert minden embernek 
megvan a maga feladata, azt mondja, hogy az állam 
példájára pedig (ahol monarchia van) nem kell hivatkozni. 



házalkotmányát, mert kiemeli, hogy Kálvin nem volt ellensége a 
püspöki szervezet fenntartásának. Ugyanígy érvel Lechler is, (i. m. 
38 1.) hivatlcozva Kálvinnak Zsigmond lengyel királyhoz intézett 
levelére, hol azt mondja : ecclesiae anima est doctrinae puritas, — 
tehát az általa megállapított egyházszervezetet nem tartja egyedül 
lehetségesnek. Choisy pedig (í. m. 260 1.) csupán az öskeresztyén 
egyház példája utánzásának mondja Kálvin egyházalkotmányát. 

* Quod Deus nobís sua ínstítutíone monstravít esse neces- 
sarium. 

* Non aliter incolumem servarí Ecclesiam posse, quam si 
his praesidiis fulciatur, in quibus salutem eius reponere Dominó 
piacúit. 

^ Ecclesiae gubemandae ratio, quam Domínus ín perpetuum 
sancivit. 

* Non alíum typum sequi oportet, quam Domínus ipse suo 
verbo delíneavít. 

* Et sane siquis propius expendat Chrístí verba, faeile per- 
spiciet statum et perpetuum Ecclesiae ordinem, non temporarium 
JlJie describi. 

hanem megmaradni az Ür által elönk irt példa mellett, 
a mely példa eszerint — amint a szöveg összefüggéséből 
kitűnik, — az, hogy minden ember tartsa meg a maga 
feladat-körét. Az utóbbi meg arra vonatkozik, hogy az 
egyháznak saját feladatai teljesithetése végett saját szer- 
vezettel kell bírnia és a lelki kormányzás okából szüksé- 
ges fegyelmezésben az állam fel nem válthatja. Ezeket a 
tételeket tehát annak bizonyítására alkalmazni, hogy 
Kálvin az egyházalkotmányt jure divinio fennállónak te- 
kinti, nem lehet. 

Különösen arról szokott szó lenni, hogy Kálvin az 
általa felállított négy hivatalt (pásztorok, tanítók, vének, 
diakónok) tekinti isteni jogon i^lapulónak. Ezekről mondja 
a genfi Ordonnance is* és utána számos régi református 
hitvallás és egyházszervezet, hogy ezeket maga a mi 
Urunk állapította meg.' 

Azonban, hogy ez nem ugy van, kitűnik nemcsak a 
Zsigmond lengyel királyhoz intí^zett, gyakran idézni szo- 
kott leveléből, de különösen abból a módból, a mely- 
lyel a négy hivatal szükségességét megállapítja. 

Ismeretes, hogy e hivatalok szükségességét kétféle 
szentirati alapra helyezi. Egyik alapja az Eph. IV. 11., a 
hol arról van szó, hogy az emberek tanítására adattak 
apostolok, próféták, evangélisták, pásztorok és tanítók. 
Ezek közül a három elsőt csak ideiglenes, a két utóbbit 
ellenben állandó és rendszerinti hivatalnak tekinti. E ma- 
gyarázat — mondja — ugy tetszik nekem ;^ egyezik Pál 
apostol szavaival és gondolatával. (Inst. IV. Hl. 4). Lejebb 
ismét azt mondja : itgy vélem, hogy e kettő (t. i. a pász- 
tori és tanitói tiszt) között az a különbség . . . (Inst. 
IV. ffl. 4.)* 

A másik szentirati alap a Róm. Xn. 7 és I. Kor. 
XII. 28. Itt már nem tisztségeket sorol fel az apostol, ha- 



* L. Richter; Ev. Kirchenordnungen I. 342. 1. 

* Que notre Seigneur a institué pour le gouvernement de 
son Eglise. 

^ Quae mihi et verbis et sententíae Paulí consentanea vi- 
detur. 

^ Inter quos hoc discriminis esse puto. 

nem az egyház által végzendő feladatokat, amelyek közül 
állandóan megmaradt kettő : az igazgatás és a szegények 
kormányzása. (Erről bezzeg nem mondja : ugy vélem . . .) 
A kormányzók voltak — igy szól — véleményem szerint^ 
a gyülekezetből kiválasztott vének. (Inst. IV. Hl. 8.) Te- 
hát mindenütt csak a saját véleményére hivatkozik. így 
pedig nem szoktak megállapítani isteni jogot. 

Ezekből, - bár ha el kell ismerni, hogy az ő közre- 
működésével készült genfi Ordonance szavai erre látsza- 
nak mutatni — azt a következtetést kell levonnom, hogy 
Kálvin egyházalkotmányának ezt a részét sem tekinti is- 
teni jogon alapulónak. 

Mindazáltal, ha jus divinumról nem is lehet szólani, 
mert nincs Kálvinnak olyan jogtétele, mely közvetlenül 
isteni kijelentésen alapulna, viszont ki kell emelni, hogy 
az egyházalkotmánynak alapjául bizonyos isteni parancso- 
latok szolgálnak, amelyek ha jogszabályt nem létesítenek 
is, feltétlenül ü'ányadók az egyházalkotmány megállapítá- 
sánál, egyrészt negatíve az által, hogy bizonyos egyházkor- 
mányzási alakulatok lehetőségét kizárják, másrészt posi- 
tíve az által, hogy bizonyos feladatokról való szerves 
gondoskodást feltétienül kötelezővé tesznek.* 

Nevezetesen magának Jézusnak rendeletén alapul, 
hogy az egyháznak önálló szervezettel kell bimia s hogy 
tehát saját komiányzatát nem ruházhatja az államra (Inst. 
IV. XI. 1. XI. 4.) Továbbá, hogy a kulcsok hatahna a 
gyülekezetet illetí meg (IV. XI. 1, 2.) aminek folytán 
monarchia (sem pápai, sem fejedelmi) az egyházban meg 
nem állhat. Azután, hogy az ige emberek által hirdetése 
történjék az egyházban (IV. I. 5, Hl. 2. 3). Krisztus 
akaratából, a kulcsok hatalmának a gyülekezetre ruházásá- 
ból folyik az is, hogy a bűnösöket az egyháznak meg 
kell fenyíteni (IV. XI. 3.) Továbbá az is kétségtelen az 
Isten igéjéből, hogy az egyháznak, az ige hirdetésen fe- 



^ Gubematores fuisse existimo seniores. 
' Tehát nem ugy, mint Rieker mondja, jogszabály, de nem irány- 
adó, hanem : irányadó, de nem jogszabály. 

lül állandó feladata a lelki kormányzás — amiben a bi* 
ráskodás is bent foglaltatik — és a szegények gondozása. 
(IV. m. 8.) 

Ezek szerint, bárha ahoz, hogy valamely gyülekezet 
egyház legyen, a külső szervezetnek semmi köze, mert 
az egyház csak az ige nelyes hirdetésén és a szákramen- 
tumok helyes kiszolgáltatásán ismerszik meg, ahoz, hogy 
az egyház Istennek a szentírásban foglalt világos akaratával 
megegyező legyen, mindenesetre szükséges 1. hogy ön- 
álló szervezettel birjon, 2. hogy a szervezet alapja a gyü- 
lekezet, mint a kulcshatalom birtokosa legyen, 3. hogy az 
ige hirdetéséről, az egyházi fegyelemre különös súlyt he- 
lyező kormányzásról és a szegények rendszeres gyámoU- 
tásáról szervezett gondoskodás történjék.^ Ezek isteni ere- 
detű követelmények, alapelvei is az egyház alkotmány- 
nak, de nem jogszabályok. 

Az egyházalkotmány alapelvei igenis a szentírásban 
vannak lefektetve.* Ám ezekből az alapelvekből semmiféle 
jogszabály ott levezetve nincs.^ Hogy a gyülekezet a 
reáváró feladatokat miféle szervekkel köteles végezni, azt 
a szentírás sehol meg nem mondja. Vannak ugyan em- 
Utve a szentírás különböző helyein különböző egyházi 
functíonariusok, de hogy ezek közül melyikre van állan- 
dóan szükség s melyiknek mi a kötelessége, az világosan 
meghatározva sehol sincs. 

E végből tehát már magyarázatra van szükség. 
Kálvin a szenirás ülető helyeinek magyarázása utján fejt 
is ki idevonatkozólag határozott szabályokat, de mivel eze- 
ket már nem mint a szentírás kétségtelen értelmét, ha- 



^ Nézetem szerint azzal, hogy bizonyos hivatalokat a mi 
Urunk által rendelteknek nyilvánit, a genfi Ordonnance sem akar 
többet mondani, mint azt, hogy e feladatokról alkalmas eszkö- 
zök, hivatalok által gondoskodni a mi Urunk rendeletéből van. 

^ Ennyiben helyes Kérészy tanítása. De azt nem kell bizo- 
nyítgatni, hogy az alapelvek nem „illetve jogszabályok.* 

^ Lechler (i. m. 39 1.) idézi Kálvin szavait : Substantiam ecc- 
lesiastieae dísciplinae exprimit directis verbis scriptura ; forma au- 
tem eius exereendae, quoniam a Dominó praescripta non est, a 
ministris constitui debet pro aedifícatione. 

nem csupán mint a saját — bár a szentíráson alapuló 
véleményét tárja fel, és mivel ö a maga számára az irás 
magyarázására kizárólagos jogot, csalhatatlanságot épen 
nem igényel : világos, hogy e magyarázat utján kifejtett 
szabályok, — melyek már jogszabály-jellegüek^ — 
nem tekinthetők isteni eredetüeknek. Kálvin tanítása sze- 
rint mindenesetre az általa megállapított egyház alkotmány 
a legjobb, mert legmegfelelőbb Isten igéjének. De mivel 
ezt ö maga sem adja elö másként, mint saját vélemé- 
nyét, nem lehet az ö álláspontjáról sem elvetni, mint 
Isten igéjével ellenkezőt, az olyan egyházalkotmányt, mely 
e magyarázattal nem megegyező. 

Hogy e szabályokat Kálvin netn isteni jogon alapu- 
lóknak tekint, annak bizonyságául szolgál az őskeresztyén 
egyház példájára hivatkozás is. Ha isteni jogról volna szó, 
nem kellene semmi további érvet keresni kötelező volta 
mellett. Ám mivel e szabályok csak magyarázat eredmé- 
nyei, azért szükséges a régi egyház rendtartásának e 
szabályok szerint megállapított voltát bizonyítani, hogy a 
magyarázat helyessége kitűnjék. 

Vagyis én ugy vélem, lehet kálvinista az olyan egy- 
ház, melyben nem tartatnak meg azok a hivatalok, ame- 
lyeket Kálvin a szentírás magyarázása alapján felállitan- 
dóknak tart. De nem lehet kálvinista egyház, amelynek 
nincs önálló szervezete, amelyben az egyházi kormányzat 
nem a gyülekezetben gyökerezik, vagy amelyben az ige- 
hirdetése, egyházi fegyelmezés, szegényekről gondoskodás 
rendszeresen szervezve nincs. Mert az előbbi csak Kál- 
vin szentírás magyarázatával, az utóbbi ellenben Kálvin 
tanítása szerint Isten világos parancsával ellenkezik. 



* T. i. jogszabályok volnának, ha jogszabály-keletkeztetö 
forrásból származnának. Kálvin iratai azonban nem ily források. 



IV. 

AZ E6VHAZ SZERVEI. 

Az eddigiekből már nyilván való, hogy Kálvin egy- 
házalkotmányában nem az a lényeges, hogy az egyház 
ilyen vagy olyan cimü szervekkel legyen ellátva s hogy 
ezek a szervek ilyen vagy olyan hatáskörrel bírjanak, 
hanem az, hogy az egyházi hatalom a gyülekezetnél van, 
mely a sajátos egyházi feladatok végzésére szervezkedni 
köteles. 

Ez a szervezkedés történhetnék az antik demokrácia 
mintájára olyan módon is, hogy az összes egyháztagok 
közvetlenül teljesitsék az egyház kormányzatát. Történhet- 
nék olyan módon is, hogy a kormányzatot tetszés sze- 
rinti cimmel és hatáskörrel ellátott egy vagy több tes- 
tületre biznák. Az igy megállapított egyházalkotmány 
erősen különböznék a Kálvinétól, de alapjában nem el- 
lenkeznék azzal. 

Csak ugy nem történhetnék a szervezkedés, hogy 
az egyház kormányzásából a gyülekezeti tagok egy része 
ki legyen zárva, — mert ez nem fér össze a hivek egye- 
temes papságból folyó egyenlőségével. És ugy nem tör- 
ténhetnék, hogy az egyház kormányzata — habár az összes 
egyháztagok belegyezésével — egyetlen emberre bizassék, 
mert ez (mivel csak azt Ígérte Jézus, hogy ahol ketten 
vagy hárman összegyűlnek az ő nevében, ő is ott leszen) 
nem jelenthetné Istennek az egyenjogú emberek feletti 
uralmát, hanem emberi uralmat létesítene. 

Azonban — tudjuk — Kálvin nem enged ilyen tá- 
gas tért az egyházszervezet megállapításában a gyüleke- 
zet tetszésének, hanem a szentírás és az őskeresztyén 
egyházak példája alapján határozottan megjelöli azokat 

a szerveket, melyekkel a^ egyháznak az 6 feladatai vé- 
gezhetése céljéból bírnia kell/ Ismétlem, e szervek kijelö- 
lése nézetem szerint nem aként történik, hogy attól el- 
térésnek helye egyáltalán ne lehetne, mindazáltal az egyház- 
alkotmány typicusan kálvinistának csak akkor mond- 
ható, ha az egyház a Kálvin által megállapított szervek- 
kel — melyek ciz általa megállapított hatáskörrel birnak 
— van ellátva. Csak az ilyen egyházat lehet Kálvin értel- 
mében jól rendezett egyháznak tekinteni.^ 

1. Az egyháznak, hármas feladatához képest, három- 
féle szervvel kell birnia : igehirdetésre, kormányzásra és 
szegények gondozására. Tényleg mindegyik feladat végzé- 
sére van felállítva egy-egy hivatal és azonkívül egy 
olyan, melyhez mindhárom feladat végzése kötve van. 
így tehát összesen négy egyházi tiszt van : pásztor, ta- 
nító, presbyter, díakón. 

Az igehirdetés a pásztorok és tanítók kötelessége. 
Az Eph. IV. 11-ben felsorolt tisztségek közül ugyanis e 
kettőt mondja Kálvin állandón szükségesnek. A különb- 
ség pedig közöttük az, hogy a tanítók az igehirdetésre 
vannak hivatva csupán, a pásztoroknak ellenben köteles- 
ségük az ige alkalmazása, vagyis a fegyelem gyakorlása 
és a szákramentumok kiszolgáltatása is (Inst. IV. III. 4.)» 



^ Kerkápoly — i. m. 57. 1. — szerint Kálvin egyházalkotmánya 
az által különbözik a protestánsok közt előzőleg létrejöttéktől, 
hogy ő az egyházi szervek mindegyikének pontosan kijelöli munka- 
körét. Szerintem inkább : mindegyik egyházi munkakörre nézve 
pontosan kijelöli az azt végezni hivatott szervet. így nyilatkozik a 
presbyteriumot illetőleg Lecfder is, ki szerint — i. m. 37 1. — 
Kálvinnál a főgondolat nem a presbyterium, hanem a fegyelem s 
irataiban sok szó esik a fegyelemről presbyterium nélkül, — de 
megforditva sohasem. 

* Si nous voulons avoir Eglise bien ordonnée etT entretenir 
en son entier, il nous faut observer cetté forme de régime — 
— mondja a genfi Ordonnance L. Richter i. m. I. 342. 

* Inter quos hoc discriminis esse puto, quod doctores nec dis- 
eiplinae, nec sacramentorum administrationi, nec monitionibus aut 
adhortationibus praesunt, sed scripturae tantum ínterpretationi ut 
syncera sanaque doctrina inter fideles retineatur. Pastorale autem 
munus haec omnia in se continet. 

Mindazokat a feladatokat tehát, melyeket a tanitó, a pász- 
tor is végezni köteles, ellenben a tanitó csak egy részét 
végezheti a pásztor teendőinek.^ 

Az egyház kormányzása a pásztorok és presby terek 
leiadata. A pásztor is a presbyterek közül való^ (Inst. IV. 
1) s pásztoroknak, presbytereknek egyaránt köteles- 
sége ugy a bűnösöknek intése, mint az egyházi juris- 
dictio gyakorlása. A pásztor tehát az ö tisztében, amint 
a tani tói, ugy presbyteri hivatal hatáskörét is felöleli.^ 

A szegények gondozása a diakónokra vár. (Inst, IV. 
m. 9. IV. 1. 5. 6. 7. 8.) Ezeknek Kálvin két csoport- 
ját különbözteti meg. Mert a szegények gondozása nem- 
csak anyagi segélyezésükből áll, hanem személyük istápo- 
lásából is.* Éhez képest Vannak közöttük olyanok, a kik 
a szegények segélyezésére szolgáló vagyonok kezelésére 



^ Nagy tévedés tehát Kálvin doctorait akár az elemi oktatást 
teljesítő néptanítókkal, akár a különböző szaktárgyakat mívelő 
tanárokkal azonosítani. L. Comdius ; Gründung der calvíníschen 
Kírchenverfassug ín Genf 1541. — München, 1892, 15. 1. 

2 Riek&r — í. m. 104.1. — az Inst. IV. III. 4. illetve III. 8 
(ahol az egyházalkotmány szentíratí alapon van levezetve) meg a 
IV. IV. 1 (ahol az öskeresztyón egyházszervezet van ismertetve) 
között eltérést lát. Mig ugyanis ott négy hivatalról van szó, 
itt — eltekintve az egyházi szolgálatra készülő s kisebb szolgá- 
latokra alkalmazatt clericusolctól — csak két hivatalról tétetik 
említés : presbyteri és diakóniról. De nincs ellentét, mert ugyanitt 
az van mondva, hogy a presbyterek egy részét választották pász- 
torokká és tanítókká, mig más részük csak az egyházkormányzat- 
tal foglalkozott. Ugyanígy az Inst. IV. XI. 1. is. Legfelebb abban 
van különbség, hogy az előbbi helyen a fegyelemgyakorlás nincs 
a tanítói hivatalhoz kötöttnek mondva, az utóbbiban pedig a ta- 
nító is a (fegyelmet gyakorló) presbyterek közé tartozónak mon- 
datik. 

^ Ezért az angolnyelvü református egvházalkotmányok két- 
féle presbytert különböztetnek meg; Teaching-Elders vagy Clergy- 
Elders (pásztorok) és Ruling-Elders (kormányzó presbyterek). 

* Hogy a koldulást Kálvin erősen ellenezte (1. KampschuUe 
i. m. 429. 1.), annak okát nem Kálvin ridegségében kell ke- 
resni, hanem abban, hogy a szegények rendszeres segélyezése a 
cél. A szocialisták sem könyöradományok utján akarják meg- 
szüntetni az ínséget. 

vannak hivatva és olyanok, akiknek feladata személyes 
gondozásuk. Erre az utóbbi munkakörre nemcsak férfiak, 
de nök is alkalmazhatók, amint a régi egyházban is fog- 
lalkoztak ezzel az özvegyek és ez az egyetlen hivatal az 
egyházban, amit nök is viselhetnek. Azonban a szegé- 
nyek gondozása is a pásztorok közreműködésével történik. 
Mert az Inst. IV. IV. 5-ben olvassuk, hogy a — követendő 
például szolgáló — régi egyházban a diakónok a szegé- 
nyek közt a segélyt a püspök (azaz pásztor) jóváhagyása 
mellett osztották ki. Tehát a pásztoroknak kötelessége az 
egyház ezen feladatának végzésében is részt venni. 

A négy hivatal közül bennünket legkevésbé bizo- 
nyára a tanitói tiszt érdekel. Nemcsak azért, mert ez leg- 
kevésbé nélkülözhetetlen, amennyiben, — mivel mind- 
azokat a feladatokat, melyek a tanítóra várnak, a 
pásztor is végezni köteles, - ha a gyülekezetnek pász- 
tora van, tanitó nélkül ellehet.^ Hanem azért is, mert 
a tanitói hivatal nem az egyház külső szervezetének terü- 
letére tartozik. 

Az igehirdetés nem egyházkormányzat, tehát az ige- 
hirdetők, mint ilyenek, nem egyházkormányzók.^ Az ige- 
hirdetésről és az erre rendelt szervekről szóló tanítását 
(Inst. IV. in. 1. 2.) külsőleg is elkülöníti Kálvin az egy- 
ház többi feladatainak s azokat végző szerveknek ismer- 
tetésétől. (TV. 111. 8.) Az igehirdetés ügye csupán annyiban 
tartozik az egyház külső kormányzatára is, amennyiben 
az is a külső rendet illeti, hogy magától senki ne pré- 
dtkálh ásson, mert önként, külső hivás nélkül senki sem 
foglalhat el az egyházban tisztséget. (IV. 111. 10.) 

Egyébként azonban az, hogy az ige helyes hirdeté- 
séről történt e gondoskodás, nem a jólszervezettség, ha- 



* Ezt a hivatalt már a francia Discipline ecclésiastique, 
valamint a skót és angol egyházi rendtartások is mellőzték. 

* Ily értelemben Sohm is (i. m. 649. 1.) akinek azonban azt 
a tanítását, mely szerint a pásztorok nem mint ilyenek, hanem 
mint presbyterek részesei az egyház kormányzatának, csak oly ér- 
telemben fogadhatjuk el, hogy a pásztorok nem mint igehirdetők 
egyházkormányzók. De a pásztor, amint nem csak doctor, mikor 

7Ír^/ Iilrdet, ügy nem csak presbyter, mikor jurisdictiot gyakorol. 

nem az egyházul elismertetés kérdése, — lévén az ige 
helyes hirdetése az egyháznak ismertető jele. De épen 
azért, mivel igehirdetésnek — és igy igehirdetőnek — a 
nem helyesen szervezett, sőt szervezetlen egyházban is 
lennie keli, világos, hogy egy, kizárólag az ige hirdetésére 
rendelt hivatal létezése az egyház jól szervezett voltának 
megítélésénél teljesen közömbös. 

Ha ugyanis az ige hirdetéséről gondoskodva nincs, 
akkor a jólszervezettség kérdése föl sem merülhet, mert 
nincs egyház. Ha ellenben tőrtént gondoskodás, akkor az 
egyházat az, hogy nem egy, hanem két vagy több hiva- 
tal felállítása által történt, — jobban szervezetté nem 
teszi, mert az igehirdetés úgyis egy ember által végzendő 
feladat. 

Mivel éhez képest a tanitók az igehirdetésben a pász- 
tor mellett nem nélkülözhetetlenek, egyházkormányzati 
hatáskörrel pedig nem birnak, tisztük a jólszervezettség 
minden hátránya nélkül mellőzhető. 

Ellenben a diakóni hivatal mellőzése mindenesetre a 
jólszervezettség rovására esnék. Mert a diakóni teendők- 
nek nem közvetlen teljesítője a pásztor, mint a tanitói- 
aknak, — hanem csak ellenőrző azokban. Már pedig e 
hivatal sajátos munkakörét — melyről gondoskodni kü- 
lönös feladata az egyháznak, sem betöltetlenül hagyni 
nem szabad, sem a vele járó sok aprólékos teendő miatt 
a magasabbrendü feladatok teljesítésére hivatott pásztorok 
és presbyterek kötelességévé tenni nem kívánatos. (Csel. 
VI. 2—4.) 

Még inkább feltétlenül szükség van a presbyteri 
tisztre. A szegények gondozása, ha fogyatékosabban is, 
lehetséges erre létesített külön hivatal nélkül, — a jurisdictio 
gyakorlása azonban nem lehetséges a presbyteri tiszt 
nélkül. 

Igaz, hogy a pásztor, a mint egyszersmind tanító, 
ugy egyszersmind presbyter is, és ebből azt a következte- 
tést lehetne levonni, hogy a pásztori tiszt, — a mint a 
tanítóit — ugy feleslegessé teheti a presbyteri hivatalt is. 

Azonban a két hivatalt — a tanító és presbyter hi- 
vatalát — nem lehet egy elbírálás alá vetni, A tanítói hivatal 



56 

nélkülözhető, mert az igehirdetést egy ember magánosan 
végezheti, és arra ott a pásztor. De a presbyteri hivatal 
nem nélkülözhető, mert az egyházkormányzatot, egyházi 
fegyelmet egy ember semmiesetre sem gyakorolhatja^ — 
és igy a pásztor mellett presbyterekre okvetlen szük- 
ség van. 

Sőt, ha a gyülekezetnek több pásztora van s igy egy 
ember uralmáról immár nem lehet szó, — még akkor 
sem gyakorolhatják a jurisdictiot a pásztorok magukban, 
igehirdetéssel nem foglalkozó presbyterek nélkül. Nem 
kell megengedni, — mondja Kálvin (Inst. IV. IX. 7) — 
hogy az anyaszentegyház a pásztoroknak gyűlésében áll- 
jon, mert felőlük Isten sehol sem mondja, hogy minden- 
kor megmaradnak jóknak, azt azonban néhol bizonyltja, 
hogy gonoszokká lesznek.^ 

Ettől eltekintve sem szabad a fegyelem gyakorlását 
magukra a pásztorokra bizni. Még ha biztosítva volna is, 
hogy a pásztorok mindig jók maradnak, hibás volna az 
ilyen berendezés. Nemcsak azért, mert az apostoU kor 
példájával világos ellenlétben állana, hanem pusztán cél- 
szerűségi okokból is, egyrészt a pásztorok érdekéből, ne- 
hogy gyűlöltekké váljanak, másrészt a hivek és általában 
az egész egyház érdekéből, nehogy a jurisdictionak kizá- 
rólag a pás!?torok által kezelése zsarnokságra vezessen.' 
A pásztorokat az Isten parancsainak folytonos tanulmá- 
nyozása tulszigoruakká teheti és azért szükséges, hogy 
legyenek részesei az egyházi jurisdictionak a gyakorlati 



^ Ezt helyesen kiemeli Kosutány i. m. 147 1. és Rieker i. 
m. 122 1. 

^ Nullo modo concedendum est Ecclesiam in pastorum coetu 
consistere, quos Dominus nunquam recepit bonos perpetuo toré, 
malos autem interdum lore pronunciavit. 

' Nunquam utile putavi ius excommumicandi permitti singu- 
lis pastoribus ; nam et res odiosa est, nec exemplum probabile, et 
facile in tyrannidem lapsus, et alium usum apostoli tradidenmt 
— mondja Kálvin (Opp. XV., 214. L, 1. Rieker-nél i. m. 124. 1. 2. 
jz.) Ui^anigy Lechler i. m. 39. 1. — Nagy túlzás azonban ebből 
azt a következtetést vonni le, hogy Kálvin az egyház legveszedel- 
mesebb ellenségeinek a lelkészeket tartja, mint Bieker i. m, i. h. 

éleiben foglalatoskodók is, akik eképen valóságos ellen- 
őrzői a pásztoroknak Isten igéje helyes alkalmazásában. 

Mindezek mellett az a vezérelv, mely az emberi 
szolgálatot az egyházban általában szükségessé teszi, hogy 
t. i. Isten egyrészt megakar becsülni, másrészt alázatos- 
ságra akar szoktatni az által, hogy akaratát velünk hoz- 
zánk hasonló gyarló emberek által közli (Inst. IV. III. 1.), 
különösen a házankénti intés gyakorlásánál erősen ki- 
domborítja az igehirdetéssel nem foglalkozó presbyterek 
működésének szükségességét. Mert, habár a pásztor csak 
épen olyan mértékben pap, mint a gyülekezetnek bár- 
mely más tagja és semmiféle különös hatalommal nem 
bir, mindazáltal az élethivatása, az Isten igéjével való 
folytonos foglalkozás, a gyülekezet tagjainak egy része, és 
különösen épen azok előtt, a kik a feddésre, intésre rá- 
szorulnak, megkülönbözteti őt a gyülekezet más tagjaitól 
s azért intése — bár tiszta protestáns keresztyén állás- 
pont szerint ugy volna fogadandó — nem fog ugy lo- 
gadtatni, mint teljesen hasonló ember intése.^ 

Mindezek folytán a kálvini álláspontnak megfelelőleg 
nemcsak jól szervezett nem lesz, de egyenesen hibásan, 
rosszul szervezett lesz az az egyház, a melyben igehir- 
detéssel nem, hanem csupán az egyház külső kormány- 
zatával, az egyházi fegyelem gyakorlásával foglalkozó 
presbyterek nincsenek alkalmazva. 

2. Az egyház külső szervezete szempontjából legfon- 
tosabb hivatal a presbyteri, mely a pásztori hivatalban is 
benníoglaltatik.2 De azt mondani, hogy az egyháznak leg- 



^ Nem tartom azonban Kálvin elveivel ellenkezőnek azt, 
hogy kormányzó presbyterekké tényleg olyanok alkalmaztassanak, 
akik egyszersmind igehirdetésre is alkalmasok, pl. theologiai ta- 
nárok. Jól mondja Révész Imre (A protestáns egyház szabtidságá- 
nak védelme némely tekintélyes német tudósok támadásai eUen, 
Sárospatak, 1862, 18. 1.), hogy helytelenül nevezik a nem lelki- 
pásztorokat „világi** résznek. — Református felfogás szerint a 
» világi" rész sem kevésbé „ egyházi **, mint az igehirdetésre fel- 
hatalmazottak. 

* Már kiemeltem, hogy a pásztor nem mint igehirdető, ha- 
jiam mint presbyter részese az egyházkormányzásnak. 

fontosabb szervei — mindig csak a külső szervezetet 
tartva szem előtt — az ezen hivatalt (illetve hivatalokat) 
viselők, nagy tévedés volna. Az egyházalkotmányban leg- 
fontosabb szerv a presbytereknek — kik közé a pászto- 
rok is tartoznak — testülete, a senatus Presbyterorum 
(Inst. IV. XI. 6.), consessus Seniorum (IV. Xll. 2.) tehát 
a consistorium vagy presbyterium. Ez a kezelője az egy- 
ház kormányzó hatalmának, mely nem más, mint a kul- 
csoknak hatahna. 

Az egyházi kormájiyzat az erkölcsi fegyelem kezelé- 
sével azonos.^ A cél az, hogy az egyházban semmi se 
történjék Isten akarata ellenére, — ezért szükséges a bű- 
nöket tudakolni és a bűnösök megjobbitására törekedni. 
E tekintetben egyenként is fontos feladat vár a presbyte- 
rekre.2 Sőt nemcsak a hivatal viselőknek, de a maga 
ereje szerint minden egyháztagnak kötelessége azon mun- 
kálkodni, hogy vétek ne legyen az egyházban (Inst. IV. 
XII. 1.) Ezért mindenki, ha kell, intse meg az ö atyjafiát. 
(IV. Xn. 2.) Kivált mégis a pásztoroknak és presbyterek- 
nek kötelessége erre gondot fordítani s ügyelni, hogy az 
erkölcsök javitása ne csak a nyilvános igehirdetés, de 
házankénti intés által is történjék (IV. II. 6, — XII. 2.) E 
végből szükséges az egyházi szolgálathoz csatolni azon 
hatalmat, hogy előhivassanak azok, a kik magános intésre, 
vagy erősebb javításra szorulnak. (ÍV XI. 5.) 

Mindezen, a presbyterek által egyénenként végzendő 
intések az erkölcsök jobbítására szolgálnak, de még nem 
teszik a tulajdonképeni fegyelmezést, a Máté XVIII. sze- 



^ Tota autem ecclesiae jurisdictio pertinet ad morum disci- 
plinam. (Inst. IV. XI. 1.) 

2 A presbyteriumnak múlhatatlan feladatai közé tartozik — 
mondja Révész Imre (Vélemény a magyar protestáns egyházalkot- 
mány főpontjai felett, különös tekintettel a jövendő törvényho- 
zásra, Debrecen, 1857, 69. 1.) — a hivek erkölcsi állapotának 
gondos figyelemmel tartása és általában az egyházfegyelem kor- 
szerű, de buzgó gyakorlása. Ez pedig csak akkor lehetséges, ha a 
presbyterek eMlönözött hatáskörrel birnak. — Ezért nem jó igen 
nagyszámú presbyteriumot alakítani. Révész (u. o.) a presbyterek 
száméJiBk maximumát harmincban óhajtotta megállapitaní. 

rinti kulcsok hatalmának kezelését. És nem tartozik a 
a tulajdonképeni fegyelmezéshez, a kulcsok hatahnának 
kezeléséhez a fegyelemnek az a módja sem, mely inkább 
az ige hirdetésnek s nem a kormányzásnak része, — 
mely szerint tudniillik az idö szükségességéhez képest a 
pásztorok a népet böjtölésre, közönséges könyörgésre, 
vagy a hit egyéb gyakorlására intik, aminek határozott 
szabályai megállapítva ugyan egyáltalán nincsenek, de 
ami nehéz időkben elejétől fogva szokásos volt. (Inst. IV. 

xn. 14.) 

Sőt nem tartozik a kulcsok hatalmának gyakorlására 
még a szoros értelemben vett, mert egyéni büntetések 
megállapítására vezethető fegyelmezésnek egy része, az 
tudniilik, amely az egyházi szolgák, mint ilyenek felett 
gyakoroltatik. Mert másként kell megítélni az egyház szol- 
gáit, mint a köznépet. (IV. XII. 1.) Nem mintha enyhéb- 
ben volnának megítélhetők, mint az egyház szolgálatában 
nem állók, ellenkezőleg tőlük többet kell követelni. Mi- 
vel az egyházi szolgák nem alkotnak kiváltságolt rendet, 
a kulcsok hatalmából folyó erkölcsi fegyelmezést velük 
szemben is gyakorolni kell.^ De azonkívül ők még egy- 
házi szolgálatukból folyólag különös — hogy ugy mondjuk 
- — hivatali fegyelem alatt is állanak, amire szolgáltak a 
régi egyházban a visitatiok és zsinatok (IV. XV. 22.)2 

A kulcsok hatalmából folyik azon egyházi fegyelem, 
„morum disciplina", mely egyrészt az egyház összes tag- 
jaira, mint láttuk az egyházi szolgákra, de a fejedelmek- 
re is (IV. xn. 7) kiterjed, másrészt nem pusztán atyafi- 
ságos intésekből, hanem valóságos jurisdictioból áll. Ez 
a presbyterek coUegiumának feladata, mert az Ítélkezés 
nem állhat egyen (IV. XI. 6). Minthogy pedig az erkölcsi 



^ Loquemur primum de communi disciplina, cui subesse om- 
nes debent, deinde veniemus ad clerum, qui praeter ülam com- 
mwnem suam propriam habét (Inst. IV. XII. 1.) 

*^ Az egyházi szolgák feletti szigorú censurát kiemeli Kamp- 
schulte is (i. m. I. 308 1.) — De épen mivel ez nem a kulcsok ha- 
talmával függ össze, nem is kell szükségkép a gyülekezetnek, illet- 
ve a gyülekezet képviseletének gyakprpbiia, 

fejfyelem egyáltalán legfontosabb része az egyházi hata- 
lomnak,! természetesen ez legfontosabb feladata a pres- 
byterek coUegiumának is.^ 

Ezen fegyelem gyakorlásának rendje Máté evangé- 
liuma XVIII része nyomán van elöirva. Aki nem jár el 
tisztében, nem jól viseli magát, tisztességtelenül él vagy 
büntetésre méltót követ el, meg kell inteni először ma- 
gánosan, másodszor tanuk előtt s ha ez nem használ, 
Krisztus parancsa szerint egyházi Ítélet elé kell vinni a 
presbyterek gyűlésébe (IV. XII. 2.) A titkon vétkezőket 
titkon, a nyilvánosokat nyilván kell megfeddeni (IV. XII. 
3.) Sőt nyilvános bűnösöknél nem szükséges az intést 
előre bocsátani, hanem mindjárt Ítélet alá lehet vinni (IV. 
XII. 6.) A fegyelem gyakorlásában a szigorúságnak a sze- 
lídséggel kell párosulni (IV. XH. 8), még a kirekesztetteket 
sem szabad eltaszítani magunktól (IV. XII. 9) és átokkal 
nem kell élni (IV. XII. 11.) 

Mivel pedig épen az alapul szolgáló evangéliumi hely 
szerint a kulcsok hatalma nem a gyülekezet néhány tag- 



^ Pars praecipua ecclesiasticae potestatis, quam in jurisdic- 
tione positam esse diximus. (Inst. IV. XI. 1.) 

* Söt tulajdonképen speciális feladata, hiszen a presbyleri 
hivatal az egyház kormányzására van rendelve. Egyházkormányzat 
pedig :=jurisdictio, ésjurisdictio= morum disciplina. Nagyon jól mond- 
ja Révész Imre (KiUvin élete és a kálvinizmus, Pest 1864, 327 1.): 
Tartsa bár a presbyterium a ^ülekezet gazdasági és pénzügyeit 
8 épületeit a legnagyobb rendben, söt díszben, fényben, ha min- 
den évben jó lelkiismerettel el nem mondhatja magáról, hogy az 
uralkodó bűnöket irtotta s a közerkölcsiséget előmozdította a gyü- 
lekezetben, akkor magát valódi keresztyén kálvinista presbyteri- 
umnak még korántse tartsa. Ugyancsak az erkölcsi fegyelem múl- 
hatatlan szükséges voltára utal Véleményében, (69 1.) a már idézett 
szavakkal. A fegyelem nagy fontosságát kiemeli LecMer is (i. m. 
37 1.) Valamint RUker (i. m. 154 l.), aki szerint a régi kálvinista 
presbyterium ép az által különbözik lényegesen a modemektől, 
hogy amannak legkiválóbb feladata az erkölcsi fegyelmezés, azután 
általaiban az egyhílzkormányzás, de nem vagyonigazgatás. Egyéb- 
iránt) hogy a régi református egyházakban milyen rendkívüli súlyt 
helyeztek az egyházi fegyelemre, legjobban mutatja a írancia 
egyház által az egyház összes ktilsö kormányzatára vonatkozó 
szabályok j7í\jteményének neve : y^Disciplifie ecclésiastique." 

jának, vagy a gyülekezet több-kevesebb tagjaiból álló tes- 
tületnek, hanem az összes híveknek, tehát az egész gyü- 
lekezetnek adatolt, kezelése nem is történhetik a gyüle- 
kezet kizárásával. A presbyterek consessusa az egész 
gyülekezet nevében alkalmazza az erkölcsi fenyítéket 
s ha ez sem használ, következik a hivek közössé- 
géből kirekesztés (IV. Xn, 2.), amit azonban nem vé- 
gezhetnek magukban a presbyterek, hanem tudtával és 
beleegyezésével a gyülekezetnek, amely mintegy tanúbi- 
zonyságul és ellenőrzőül van jelen, nehogy kevesen szen- 
vedélyből tegyenek valamit (IV. Xn. 7.) Nem a sokaság 
itél tehát, de amint a pásztorokat a presbyterek, ugy a 
presbyter-collegiumot az összes hivek ellenőrzik. 

Amit az egyházi hivatalok viselői — köztük maguk 
a pásztorok és más presbyterek is — egyenként végez- 
hetnek az egyházban, az nyilvánvalőlag csak szolgálat 
és kötelesség, a hatalom minden látszata nélkül. Ellenben 
amit a presbyterek collegiuma — habár a gyülekezet tag- 
jainak ellenőrzése mellett — intéz, az egyházi jurisdic- 
tio, immár hatalommal bíróként tünteti föl ezt a testüle- 
tet. Ám ezzel a hatalommal a presbyterek testülete nem 
élhet tetszése szerint. Maga az egész egyház sem böl- 
cselkedhetik, hanem mint hü menyasszony engedelmes- 
kedni köteles az ő vőlegényének, a Jézus Krisztusnak. An- 
nál kevésbé tehet mást, mint amit az Isten igéje paran- 
csol, a presbyterek collegiuma, mely — habár legfon- 
tosabb — csupán egyik szerve az egyháznak.^ 

3. Amint a gyülekezet összes tagjai, mint valameny- 
nyien papok, egymás között egyenlők, ugy egyenlők egy- 
más között az egyház kormányzatára rendelt testület tag- 
jai is. Ezek mindannyian egyformán az egyház szolgái, 
püspökök, presbyterek. (Inst. IV. IV. 1.) 



^ Innen van, hogy a skót és amerikai egyházakban az egy- 
ház testületi hatóságai mint biróságok fogatnak fel. Egyrészt mert 
az egyház egész külső tevékenységét jurisdictionak nevezték, más- 
részt mert a legfontosabb feladat az erkölcsi fegyelem, főleg pe- 
dig, mert ezek nem létesitik, csak bíróilag alkalmazzák az Isten 
törvényében megirott szabályt. L. Bieker i. m. 115 — 6.1. 

Különbség közöttük az egyéni szolgálat tekintetében 
kétségkívül van. Azok, akik igehirdetéssel foglalkoznak, a 
Máté ev. XVI. része szerinti kulcsok hatalmának nagyobb 
mértékben kezelői, mint azok, akik csak magános inté- 
sekben figyelmeztetik keresztyén társaikat erkölcsösebb 
életmódra.^ Azonban a kulcsok hatalmának ez a része 
pusztán a belső hitéletre tartozik s nem az egyház külső 
kormányzatára. A külső kormányzatot, ajurisdictiot egyes 
ember — sem pásztor, sem igehirdetéssel nem foglalkozó 
presbyter — nem gyakorolhatja. E teldn tétben nincsen kö- 
zöttük különbség, mert mindannyian — pásztorok és 
igét nem hirdető presbyterek egyaránt — a jurisdictio szem- 
pontjából csak mint az annak gyakorlására hivatott pres- 
byter-coUegium tagjai jönnek számba.2 

^ In sanctorum communione, ipsius ecclesiae ministerio, no- 
bis assidue remittuntur peccata, cuiti presbyteri vei episcopi, qui- 
bus hoc munus commissum est, pias conscientias evangelicis pro- 
missionibus in spe veniae et remissionis confirmant, tam 
publice, quain privátim . . . Per ecclesiae ministros et pastores 
nobis dispensari vei evangelii praedicatione, vei sacramentorum 
administratione, atque hac in parte maximé eminére clavium po- 
testatem. Inst. IV. I. 22. 

^ Merőben tévedés Kálvin egyházalkotmányában laicus-pres- 
byterekröl beszélni, amivel német evangélikus egyházjogi Íróknál 
gyakran találkozunk — szembe állitva őket a lelkipásztorokkal. 
Ilyen megkülönböztetésről legfelebb akkor lelietne szó, ha a nem- 
pásztor presbyterek csak segitö társai gyanánt szerepelnének a 
lelkésznek, mint a Lasco-féle, vagy a modern német presbyteri 
alkotmányokban. Azonban Kálvinnál a pásztor is csak egy a pres- 
byterek közül és amint nem áll felette, vagy kivüle a gyülekezet- 
nek (lásd 8 lapunkat), ugy nem áll felette vagy kivüle a presby- 
teriumnak sem. Épen innen származik, amit Rieker (i. m. 149. 1.) 
fölemiit, hogy a kálvinista rendszerben a lelkész sok tekintetben 
alá van rendelve a presbyteriumnak. Mert az egyes tag az ösz- 
szesség rendelkezése alól nem lehet kivéve. Rieker (i. m. 125 1. 
2 jz.) azon állítását, mely szerint Kálvin lelkészi és laikus elem 
közötti különbséget tesz, az Inst. IV. XII. l-re hivatkozással 
akarja bizonyítani, ahol arról van szó, hogy az egyház szolgáit 
másként kell megítélni, mint a köznépet. Igaz, itt van szó 
clerusról és plebsröl. Hogy miért: előbb láttuk. Ám azután igy 
folytatja Kálvin : Glericos apello usitato nomine^ qui publico mi- 
nisterio in ecclesia funguntur. Tehát egyrészt csak szokásból hasz- 
nálja a clerus szót, másrészt clericusok alatt érti az egyház ösz- 
szes szolgáit tehát a ^laicus-presbytereket" is. Hogy Kálvin sze- 
jriat az egész egyház » clerus" annak bizonysága a többek közt az 
lost IV. IV. 9. 

Azonban a testületi kormányzás természetéből folyik, 
hogy — a tagok teljes egyenlősége mellett is — közülök 
egy fel legyen hatalmazva a gyűlések összehívására s 
azokon a tárgyalások vezetésére, vagyis, amint mondani 
szokás, az elnöki teendők végzésére. Ez kétségkívül tör- 
ténhetnék olyan módon is, hogy esetről esetre más bí- 
zatnék meg e feladatok teljesítésével, de az egyenlőséget 
nem szünteti meg az sem, ha e megbízás huzamosabb 
időre, vagy állandóan adatik. Kálvin emliü, hogy a régi 
keresztyén egyházban ugyan az összes presbyterek püs- 
pökök valának, de legföképen az viselte ezt a elmet, aki 
közöttük az ügyeket vezette, aki mindazáltal nem volt a 
többinél felebbvaló, csak olyan helyzetben volt, mint a vá- 
rosi tanácsban a polgármester. (Inst. IV. IV. 2.) 

Az egyenlőséggel tehát megfér az, ha a presbyterek 
közül egy a vele különben teljesen egyenjogú társai 
tanácskozásának vezetésére felhatalmaztatik, és mint ilyen 
kiválóképen püspök, felvigyázó. És egészen természetes, 
ha a püspökségnek ezen tiszte a presbyteri testületnek 
arra a tagjára ruháztalik, aki, mivel nemcsak a fegyelem 
gyakorlásával, kormányzással, hanem az ige hirdetésével és 
szákramentumok kiszolgáltatásával is foglalkozik, kétsze- 
res kötelékkel van a gyülekezethez íüzve, vagyis a pász- 
torra.^ 

Más kérdés, hogy amennyiben több pásztor van a 
gyülekezetben, ezek közül valamelyiket illetheti-e a pres- 
byterek gyűlésében elnöklésnek állandó joga. Annak, hogy 
a presbyterek gyűlésében egyáltalán pásztor elnököljön, 
van objectiv alapja; ellenben annak, hogy több pásztor 
közül egy a többiek felett bírjon ezzel a joggal, semmi- 
esetre sincsen. És ámbár az elnökség seraaiiféle hatalom - 



1 Az angol nyelvű református egyházi rendtartásokban a lelki 
pásztor címeiül egyaránt szolgálnak" pastor, minister, bishop (1. 
pl. Skót Second Book IV. 1.) Ami különben teljesen Kálvin taní- 
tásán alapul: Quod episcopos et presbyteros et pastores et mi- 
nistros promiseue vocavi, id feci ex scripturae usu . . . Quieun- 
que enim verbi ministerio funguntur, iis titulum episcoporum trí- 
buit (Inst. IV. III. 8.) 

mai nem járhat, mégis, mivel bizonyos elsőbbséget bizto- 
sit, azt, hogy a gyülekezetben létező pásztori hivatalok 
valamelyikéhez legyen állandóan hozzákötve az elnökség,^ 
kálvinista elvekkel összeegyeztethetőnek nem tartom. Véle- 
ményem szerint ilyen esetben a kálvini elvek következmé- 
nye csak az lehet, hogy az egyenjogú tagokból álló pres- 
byteri testület maga szabja meg, kit akar a vezetésre egy- 
formán hivatott tagjai, tudniillik a pásztorok közül az 
elnökléssel megbízni.^ 

4. A kulcsok hatatnának azon kétféle értelmét, me- 
lyet Kálvin nyomán ismételten megkülönböztettünk, 
kell szem előtt tartanunk az egyházi hivatalviselők, — 
köztük első sorban a pásztorok és a presbyterek — illetve 
az egyházi jurisdictiot gyakorló presbyter-coUegium, 
meg a gyülekezet közötti viszony kérdésének eldöntésénél 
is, — amely kérdés voltaképen ebből áll: vájjon a pász- 
torok és a presbyterek, illetve a presbyter-collegium a 
gyülekezet képviseletének tekinthetők-e. 

Mert a kulcsok hatalmát kezelik az ige hirdetői is*, 
és — amint láttuk — a kulcsok hatalmának kezelésében 
áll az egyházi jurisdictio gyakorlása is. A helyzet tehát, a 
melyet egyrészt az igehirdetésre, másrészt a jurisdictiora 
hivatott szervek elfoglalnak, azonosnak látszik.* Pedig a 
különbség lényeges. 



^ ,Első papság". 

2 Kevésbé kálvinista azon — a németektől minálunk is 
meghonosodott — rendtartás, mely szerint mindig a hivatalkorra 
nézve legidősebb pásztort illeti meg a presbyteri gyűlésen elnök- 
/lés joga. 

• Hoc de remittendis et retinendis peccatis mandátum et 
illa de ligando et solvendo Petro facta promissio non alio debent 
referri, quam ad verbi ministerium, quod dum apostolis commit- 
tebat Dominus, simul et hoe solvendi ligandique munere ipsos 
instruebat. (Inst. IV. XI. 1.) Amit pedig az apostolok az egész 
egyházban tettek, azt végzi minden pásztor a saját egyházában. 
(IV. III. 6. 7.) 

* ügy is fogják fel rendszerint és hol az igehirdetőt is a 
gyülekezet képviselőjének mondják, hol megtagadják ezt a juris- 
dictiot kezelökre nézve is. 



Az igehirdetők — mint arröl már előbb is volt szó 
— a Máté evangéliuma XVI. része szerinti kulcsok ha- 
tabnát kezelik, — azt, amelynek a mennyországban ereje 
vagyon. Nem olyan értelemben, mintha ők oldanánai- 
kötnének, ők adnák az üdvösséget,^ — ők csak eszközei 
Istennek (lásd Inst. ÍV. III. 1. és XI. 1.) és épugy nincs 
hatalmuk, mint nem volna más eszköznek, például a 
mennydörgésnek, ha azt tetszenék Istennek az emberek 
vezetésére használni. Nem az igét hirdető bűnös ember, 
hanem maga az Isten igéje az, a mi oldoz és kötöz. Az 
Isten igéje pedig nem a gyülekezeté. Annak hirdetését 
sem a gyülekezetre bizta Krisztus.^ Az igehirdetőjét nem 
irányithatja a gyülekezet tetszése, hanem csak Isten pa- 
rancsa. Más biró a hit kérdésében nincs, csak Isten (11. 
Helv. Hitv. 11. 3.) 

Az ige hirdetője tehát — a tanitó, és a pásztor mint 
igehirdető — nem képviselője a gyülekezetnek, mely 
nem birja s igy az igehirdetőre sem ruházhatta a kul- 
csoknak ez által kezelt hatahnát. Azonban nem képvise- 
lője Krisztusnak sem, akinél van e hatalomnak teljessége. 
Nem uralom, hanem szolgálat hatalma az, ami az ige 
hirdetőjének jár,^ ő nem képviselője, csak szolgája, esz- 



^ Non enim in hominis potestate haec esse possuat: pec- 
catorum remissio, promissio vitae aeternae, salutis nuntium. (IV. 
XI. 1.) 

^ Hanem, mint láttuk, az apostolokra. A kulcsok hatalmá- 
nak kétféle értelméről mondja Kálvin : eo autem diíferunt, quod 
prior locus peeuliariter de praedicatione est, qua verbi ministri 
funguntur, hic ad disciplinam pertinet, quae Ecclesiae permissa 
est (Inst. IV. XI. 2.) Tehát csak a disciplina bízatott a gyüleke- 
zetre, a praedicatio nem. Révész ama nyilatkozata, mely szerint 
(Vélemény 51 1.): noha az igehirdetés és szákramentumok kiszol- 
gáltatásának tisztét maga az Ur rendelte, annak birtokjogát a hi- 
vek közsajátjává tette, — nem azt jelenti, mintha ez a tiszt a 
gyülekezeté volna. A hivek egyetemes papsága nem jelenti a gyü- 
lekezet papságát, (l. 8ohm i. m. 649 l.) 

* Testificatus est ergo Christus nihil in Evangelii praedica- 
tione Apostolormn esse praeter ministerium^ — se esse, qui per 
eorum ora velut per orgcma loqueretm*. (Inst. \Sl. XL. Ví\ 

köze Kiisztusnak.i Azonban a gyülekezetnek ha nem 
képviselője, de nem is szolgája, — szolgája csupán Is- 
tennek, Isten igéjének, — amint Kálvin és utána a régi 
református egyházi rendtartások szívesen nevezték: verbi 
divini minister. 

Ami ellenben illeti az egyház külső kormányzatát, ez 
a kulcsoknak Máté evangéliuma XVIII. része szerinti ha- 
talmának kezeléséből áll, mely csak közvetve hat a lelki 
üdvössége az által, hogy a bűnösöket fenyítéssel s az 
örök kárhozatra cmlékeztetéssel jobbítja. Azok tehát, a 
kik a jurisdictiot gyakorolják, oldanak és kötnek, — nem 
ugyan, mintha oldásuk-kötésük üdvösséget adna vagy 
vonna el, csak olyan értelemben, hogy a bűnösöket ki- 
zárhatják, a megtérteket visszavehetik az egyházba, mely- 
nek ápolására, támogatására az embernek gyarlósága 
miatt lelkiüdvössége érdekéből szüksége van. Oldanak és 
kötnek, hatalmat gyakorolnak, amely hatalom azonban 
csak e földre terjed. 

Az a foganatja, melyet Krisztus igért, az ő oldásuk- 
nak-kötésüknek csak ugy leszen, ha Isten igéje szerint 
járnak el. Mert akkor nem az ő Ítéletük old és köt, ha- 
nem az Isten igéje, mely abban megnyüatkozik.^ Ebből 



^ Eieker (i. m. 140 — 2. 1.) Kálvin eme szavai alapján (Inst. 
IV. III. 1.): Dominus ex hominibus sumit, qui pro se in mundo 
legatione funguntur, qui arcanae suae voluntatis sint interpretes, 
qui personam denique suam repraesentent — azt állítja, hogy a 
lelkészek és vének Krisztust képviselik az egyházban, épen ugy, 
mint egy monarchicus államban a hivatalnokok a fejedelem sze- 
mélyét. Váltig csodálkozhatunk ezen az állításon, mert ugyanazon 
a helyen pár sorral feljebb ezt irja Kálvin : Hominum ministe- 
rium in hoc adhibere diximus, et quasi vicariam operám, non 
ad eos ius suum honoremque trans férendő^ sed ut per os ípso- 
rum suum ipse opus agat, qualiter ad opus quoque faciendum 
instrumento utitur artifex. Ha Kálvin egyes elszórt nyilatkozatai 
(melyek fundamentális tételeivel megegyezők) Rieker szerint nem 
alkalmasok arra, hogy a gyülekezeti képviselet rendszerét azok 
alapján construálhassuk, — hogy lehet alkalmas (tanitásainak 
szellemével teljesen ellenkező) egyetlen szó arra, hogy az egy- 
házi szolgákat Kriáztus helytartói gyanánt tüntessük fel ? 

^ Habent cnim verbum Dei, quo perversos damnent, — ha- 

JbenÉ verbunij qno resipiscentes in gratiam reeipiant. Errare 

autem non possunt, guianonnisi ex lege De\ jvxöicaul. ^t\sl. IV. XL 2.) 

is következik, hogy az egyházi jurisdictiot gyakorlók is 
Krisztus szolgái, mint különben mindenki az egyházban. 
Az ö hatalmuk is szolgálat hatalma, mert bár kormá- 
nyozzák az egyházat, mindent ugy tesznek, amint igéjé- 
ben elöirta az Ur. (11. Helv. Hitv. XVIU. 11.) Ezért nem 
is lehet feltétlen engedelmesség az egyházi hivatalviselők 
és hatóságok iránt, — mert minden egyesnek megvan a 
joga a vizsgálatra, hogy a rendelet Isten igéjének meg- 
felelö-e. A keresztyénre nézve nincs más tekintély, mint 
az Ur Krisztus és az ö igéje.^ 

Azonban az egyház kormányzatára rendelt hivatalok 
betöltői nemcsak Krisztusnak szolgái, hanem egyszer- 
smind a gyülekezet képviselői is.^ Ennek bizonyságául 
Kálvinnak több nyilatkozatát idézhetném. így például 
többször mondva van, hogy a bűnösöket a vének gyűlé- 
sében az egész község nevében kell meginteni. (Inst. IV. 
XI. 1., XII. 2.) Továbbá a gyülekezetből kirekesztés nem 
történhetik másképen, mint az egész gyülekezet tudtával 
és jóváhagyásával (ÍV. XII. 7.), ami szintén azt mutatja, 
hogy a jurisdictio hatalma a maga egészében a gyüle- 
kezetnél van. 

De egészen felesleges e tétel erősítésére Kálvin egyes 
nyilatkozataiban keresni bizonyítékokat. Akármilyen sza- 
vakkal jellemezné Kálvin az egyházkormányzó hivatalno- 
kok és a gyülekezet közötti viszonyt, — azt másnak, 
mint képviseletnek tekinteni az ő tanai szerint nem lehet. 



^ L. Rieker i. m. 114. 1. — Révész is megjegyzi (Télemény 
51. 1.), hogy vak hitnek és vak engedelmességnek nincs helye, — 
de ö ennek okát abban találja, hogy „az egyházban minden moz- 
dulásnak képviseleti alapon kell történni". 

^ Ez a kettő nem zárja ki egymást. Krisztus szuverenitását, 
királyságát — a mit a régi kálvinista egyházi rendtartások gyak- 
ran hangoztatnak — nem szünteti meg, ha az egyházi hivatalvi- 
selők a gyülekezet képviselői. Amint például az állami szuvereni- 
tás csorbításával nem jár az, hogy a megyei tisztviselők nem köz- 
vetlenül az államtól, hanem a megyétől nyerik megbízatásukat, 
vagy a törvényhatósági bizottság nem az államot, hanem a tör- 
vényhatóság közönségét képviseli. Amint a szuverén állam a 
törvényhatóságra, ugy Krisztus a gyülekezetre ruházott 4.1 v^sjj^. 



Mert Krisztus a kulcsoknak hatalmát, mely tudniillik sá 
egyházi fegyelemre vonatkozik, a gyülekezetnek adta. 
Ennek folytán azok, akik e hatalmat kezelik, nem nyer- 
hetik máshonnan, mint a gyülekezettől. Amiből világos, 
hogy az egyházi jurisdictiot gyakorló presbyter-coUegium és 
illetve annak tagjai, a presby terek, közöttük a pásztorok — 
nem mint igehirdetők, hanem mint a jurisdictio részesei, — 
a gyülekezetnek képviselői.^ 

5. Abból, hogy az egyház kormányzói a gyülekezetet 
képviselik, — az is következik, hogy az egyház kormány- 
zására hivatott consistorium vagy presbyterium összes 
tagjait, tehát a pásztorokat és egyéb presby tereket a gyü- 
lekezetnek kell választania. Az egyház kormányzatában 
részes hivatalok betöltésénél más mód, mint a gyülekezet 
általi választás Kálvin tanaival nem egyeztethető össze.^ 



^ Sohm szerint is (í. m. 609. s k. 1.) a presbyterek a gyü- 
lekezet képviselői. A lelkészek is presbyterek s mint ilyenek az 
egyház kormányzói. Azonban a lelkészek született vezetői a con- 
sistoriumnak, — Kálvin is ilyen ékül szánta őket. A fegyelem 
gyakorlása a gyülekezetet illeti s a lelkészek, mint a gyülekezet 
született képviselői vesznek részt abban. Kálvin ujitása az előbbi 
presbyteri alkotmány-kísérletekkel szemben épen az, hogy az ő 
presbyteri szervezete egyházképviselet, mely a vüági főhatóságtól 
külön jurisdictiot gyakorol. Máshelyt viszont (151 1.) kiemeli, hogy 
a régi szervezetben is a presbyterek a gyülekezet képviselői vol- 
tak. Zom is határozottan a gyülekezet képviseletének mondja a 
presbyteriumot. (i. m. 160 l.) — Ellenben Riéker (i. m. 140 s 
k. 1.) bár elismeri, hogy van alapja annak, ha a presbyterium a 
gyülekezet képviseletének tekintetik, — mint láttuk — Krisztus 
képviselőinek mondja a pásztorokat és véneket. 

2 Lechler — i. m. 39. 1. — azt mondja, hogy Kálvin a 
presbyterek száma, választása és megbízási ideje tekintetében 
semmit sem ír. Majd (49 1.): hogy a presby tereket a nép vá- 
laszsza, arról szó sincs. — Bieker szerint — i. m. 126. 1. — 
fundamentális kálvinista elv, hogy az egyházi hivatalnokok beál- 
lítása nem történhetik a nép jóváhagyása nélkül s különösen a 
lelkészt nem lehet ráerőszakolni a népre, de a nép csak ellen- 
őriz, nem kormányoz, az ö ellenmondása csak correctivum az 
egyházi szervek önkénye ellen, — semmi sem áll távolabb a kál- 
vinizmustól, mint a tömeguralom. Majd (143. 1.) így ír: Mivel 
Krisztus szolgáinak tekintetnek a pásztorok és presbyterek, — vá- 
Jasztásukra a k;Uvinizmus semmi határozott theoriát nem alko- 
toÉÉ, Nem lehet ujyan senkit a nép nYakáca tolni^ de, hogy a nép 
rálaszszon, az a Jválvini tantól idegen. 

Ennek ugyan egy, gyakran felemlegetett történeti tény, 
valamint a genfi gyakorlat is, ellenmondani látszanak. 

A Morelli-féle esetre czélzok.^ Mint általánosan tudva 
van, ez a genfi származású francia lelkipásztor a hiva- 
talnokok választásának jogát a gyülekezet számára köve- 
telte. Az 1562-i orleansi ül. nemzeti zsinat kijelentette, 
hogy könyve hamis tanításokat tartalmaz, — az 1565-i 
párisi zsinat pedig alapjában elitélte azt, mint amely az 
egyház irásszerü rendjét felforgatja. Eltiltották Morellit a 
szent vacsorától s ezt tudatták Genffel, melynek polgára 
volt. Midőn ügyének elbírálása végett Genfbe hivták. Mo- 
reili előbb nem jelent meg, majd azt kívánta, hogy köny- 
vét Kálvin, Farel és Viret vizsgálják meg, valóban tév- 
tanokat tartalmaz-e. Kálvin azonban kijelentette, hogy ö 
Rem Ítélhet a zsinat felett. Moreilit tilalom alá vették s 
könyvét hóhér égette meg. 

Kálvinnak ezen kitérő felelete^, kapcsolatban azzal, 
hogy az ö közreműködésével készült genfi Ordonnance 
szerint a lelkészeket a lelkészi kar ajánlatára a kis ta- 
nács választotta s a nagy tanács és a gyülekezet erő- 
sítette meg — azt látszik bizonyítani, hogy ő a válasz- 
tást a gyülekezet részére nem követelte, sőt annak akár 
a consistorium által (mint Franciaországban), akár a 
polgári hatóság által (mint Genfben) választását helyesnek 
találta. 

Azonban az Instituliok mást bizonyítanak. Hogy ki 
válaszsza az egyházi szolgákat — mondja itt Kálvin — 
erről semmi bizonyos szabályt nem vehetünk az apos- 
tolok rendeléséből, mert ők kivételes tisztet viseltek. 
Ellenben bizonyos az, hogy emberek á.tal kell válasz- 
tatniok. Csak az a kérdés, vájjon az egész gyülekezet 
válaszsza-e őket, vagy a többi szolgák és vének gyüle- 
kezete, vagy csak egy ember. Ö Cyprianus nézetét he- 
lyesli, mely szerint az egész nép részt vesz a válás ztás- 



1 Lásd Lechler i. m. 78—9. 1., Ei^cer i. m. 148. 1. 

2 Pedig Kálvin — ha csak elveivel ellentétbe jönni nem 
akar s a maga számára csalhatatlanságot nem követel — valóban 
nem állhatott biróul Moreili és a zsinat közé, 

ban.i Pál apostol is mindenütt a néppel választatta a 
püspököket, presbytereket. (Inst. IV. ül. 13. 14. 15.) 

A gyülekezet választási joga melletti állásfoglalásának 
bizonysága az is, hogy a régi egyház mindenben köve- 
tendő példája emellett szól. Az egyházi szolgák válasz- 
tása tekintetében ugyan — mondja (IV. IV. 10.) — nem 
jártak el egyöntetüleg. Mert sokszor még clericusnak, 
azaz egyházi szolgálatra készülőnek sem vettek fel senkit 
a gyülekezet beleegyezése nélkül. De mivel ezek nem 
teljesitnek fontosabb szolgálatot, ezt a jogot át is enged- 
ték a püspöknek. Sőt egyéb hivatalokat is betölthetett a 
presbyterek testülete, — azonban mikor uj pásztor vagy 
presbyter választásáról volt szó, — ebez a község ösz- 
szes lakosságának beleegyezése megkívántatott.^ Az egy- 
házi szolgák felszentelését is azért állapították meg az év 
bizonyos napjára, hogy a közönség tudta nélkül senki 
be ne csúszhasson. A püspök választására eme jogát a 
nép sokáig megtartotta. (IV. IV. 11.) 

Ámde ezzel szemben arra lehet hivatkozni, hogy 
Kálvin helyesli a laodicaeai zsinat végzését, mely szerint 
a választás ne bizassék a tömegre. (IV. IV. 12.) Azonban 
ezzel nem az van mondva, hogy a választás joga nem 
illeti meg a közönséget, csupán a jó rend érdekéből kí- 
vántatnak meg oly óvintézkedések, melyek elejét vegyék 
a tömeg félrevezetésének. E végből helyes a választásnak 
az a módja, hogy előbb az egyházi szolgák határoznak, 



^ Bene ergo Cyprianus, dum contendit ex divina antoritate 
descendere ut sacerdos plebe praesente sub omnium oculis deligatur 
et dignus atque idoneus, publico iudicio ac testamento compro- 
betur . . . Habemus ergo esse hanc ex verbo Dei legitimam mi- 
nistri vocationem, ubi ex popiili consensu et approbatione creantur, 
qui visi fuerint idonei. (Inst. IV. III. 15.) 

^ Verum quia in minoribus illis exercitiis non multum erat 
periculi, quod ad diuturnam probationem et non magnum func- 
tionem assumerentur, rogari consensus plebis desiit. Postea in 
reliquis quoque ordinibus, excepto episcopatu, plebs episcopo ac 
presbyteris iudicium delectumque fere permisit, ut cognoscerent, 
quinam inonei ac digni forent; nisi forte quum parochüs növi 
presbyteri destinabantur, tunc enim loci multitudinem nominatim 
cojjsentire oportuit. {IV. IV. 10.) 

majd ennek alapján az elöljáróság, végül a nép, mely 
azonban az előbbiek határozatához kötve nincs ;^ — vagy 
hogy a nép jelöli meg előbb a kit óhajt s fölötte az egy- 
házi szolgák döntenek, amely esetben sem az utóbbiak- 
nál van a választás joga.^ Vagyis hát ezen helyeselt vá- 
lasztási mód nem tesz egyebet, mint azt, hogy a válasz- 
tást — annak zavartalansága s komolysága érdekében — 
pásztorok vezessék.^ 

Egyébiránt — minden ellenkező állitások dacára — 
maga a genfi példa is a mellett bizonyít, hogy Kálvin 
a gyülekezet választási joga mellett volt. Az Ordonnance- 
ban még nem tudta azt kivivni, aminthogy egyáltalán 
sokkal több jogot volt kénytelen meghagyni a polgári ha- 
tóság kezében, mint a mennyit helyesnek látott, — azon- 
ban a már emiitett 1561-i rendeletek — húsz évi küz- 
delem eredményeként — elrendelték azt is, hogy a vá- 
lasztásnál egyrészt a pásztorok ajánlata tényleg figyelembe 
vétessék, másrészt a nép beleegyezése ne puszta forma- 
ságként kezeltessék. 

Azonban amellett, hogy az egyházi szolgák válasz- 
tása az állami hatóság közreműködésével történjék — 
amint azt a genfi Ordonnance megállapította — szólani 
látszik az Institutiok imént tárgyalt helye (IV. IV. 12.) 
is, mert ott arról van szó, hogy az egyházi szolgák az 
általuk megejtett választást elsőben is az elöljáróságnak 
jelentsék be. De ugy vélem, Kálvin azon senatus vagy 
magistratus alatt, melyről itt szó van, nem a polgári 
elöljáróságot, mint ilyet érti, hanem általában a gyüleke- 
zet tekintélyesebb tagjait, — a mire mutat a harmadikul 
használt szó, — primores — is.* Azt, hogy ő az állami 



^ Ad multitudinem res deferebatur quae praejudiciis illis 
non alligaretur • • •_ , 

^ Ita nec clericis licebat quem vellent praeficere. 

^ Praesse autem electioni debere alios pastores, nequid per 
lenitatem, vei per mala studia vei per tumultum a multitucüne 
peceetur. (Inst. IV. III. 15.) 

* Offerebant magistratui vei senatui ac primoribus. E sena- 
tus semmiesetre sem valamely gyülekezeti elöljáróság, hanem a 
polgári magistratus, mely azonban mint a gyülekezet te^^^^ézsá^^- 
lyesebb tagjait magában foglaló lesitüü^V V^xi ^z^sxíc^^. ^ 

főhatalom jóváhagyását nem tartja szűkségesnek, bizo- 
nyítja annak kiemelése, miszerint a császár általi meg- 
erősítés a püspök választásához csak két helyen, — Ró- 
mában és Konstantinápolyban kívántatott meg. (IV. 
IV. 13.) 

Mig eszerint actív választói joggal a gyülekezet min- 
den önjogu tagjának bírnia kell, ha csak büntetésből ki- 
rekesztve nincs — a mi egyébiránt az egyetemes papság 
elvéből is következik^ — addig a passiv választói jog te- 
kintetében a Titushoz irt levél I. 9-re és a Timotheushoz 
irt I. levél Dl. l-re hivatkozással vannak megállapítva 
bizonyos kellékek. Nevezetesen csak olyanokat kell vá- 
lasztani, akik kellő tudományuak, szent életűek és semmi 
olyan vétek nincs bennük, mely tisztük gyalázatára szol- 
gálhatna (Inst. IV. UI. 12.) Ez nemcsak az igehirdetőkre, 
de a presbyterekre és diakónokra is áll.^ 

A választás menetére, megejtésére nézve nincs jogi 
szabályozás.^ Arról sincs szó, hogy hány presbyter vá- 
lasztassék, meg hogy mennyi időre.* 

Van azonban szó az egyházi szolgák felszenteléséről. 
Az apostolok állandó szokása volt kézfeltevéssel szentelni 
fel a megválasztottakat; noha erre nézve semmi parancs 
sincs, mivel az apostolok mindig így jártak el, ugy kell 
megtartani, mintha megparancsoltatott volna. Nem az 
egész gyülekezet teszi rá a kezét a felszentelendőre, ha- 
nem csak a pásztorok (IV. III. 16.) Minthogy azonban ez 
a szertartás nem jelent magasabb rendbe emelést s a 
hívek egyenlő papságát nem szünteti meg — pusztán 
lythurgíaí jelentőséggel bír. 

^ így értendő bizonynyal Révész előbb között nyilatko- 
zata is. 

2 Genfben tényleg más korlátja is volt a passiv választói 
jognak a presbyterség tekintetében. A 12 presbyter közül kettőt a 
kis, négyet a hatvanas, hatot a kétszázas tanácsból kellett válasz- 
tani. 1561-ben azonban az is megállapíttatott, hogy a presbyterek 
választásánál nem kell tekintettel lenni a citoyen és bourgeois 
közti különbségre, hanem csupán az arravalóságra. L. Kampsckvlte 
i. m. II. 344. 

• Csak lythurgiai szabályokat olvasunk : gondossággal, isten- 
félelemmel, buzgósággal; bőjtöiéssel és imádsággal kell a válasz- 
tásnál eljárni. (Inst. IV. III. 12.) 

^ Genfben a megválasztottakat 1 év multán vagy elbocsá- 
tották, vagy életfogytig megerősítették. 



V. EQyHAZKflPCSOLftTOK. 

Minden gyülekezet magában véve befejezett egyház, 
mely — a kulcshatalomnak birtokában — szuverén. Az, 
hogy a földön levő összes gyülekezetek együtt közönsé- 
ges anyaszentegyházat alkotnak, mivel ez jogilag szer- 
vezve nincs, nem szünteti meg a gyülekezet szuvere- 
nitását. 

De épen azért, mert szuverén, jogában áll a gyüle- 
kezetnek egy másik, vagy több gyülekezettel kapcsolatba 
lépni s önszuverénitását ilyen módon korlátolni. Ilyen 
módon keletkezhetik több gyülekezetből álló epyházi 
szervezet. 

Kálvin csak a gyülekezetet szervezte, több gyüleke- 
zetből álló egyházszervezetet ellenben nem létesített. En- 
nek pedig oka nem csupán azon ténybeli véletlen, hogy 
ő maga egy városi köztársaságban működött lelkipásztor- 
ként, — hiszen Kálvin nem olyan ember volt, a ki ne 
látott volna tul Genf határain, — hanem azon elvi ál- 
láspont, mely szerint csakis a gyülekezetnek van okvet- 
len szüksége jogi szervezetre. Kálvinnak itt hallgatása is 
beszél: azt mondja, hogy amennyiben a gyülekezetek 
maguk között eféle kapcsolatot hoznak létre, rajtuk ált 
megállapítani azon módokat, melyek szerint e kapcsolatot 
szervezni kívánják. Csakhogy természetesen ezen szerve- 
zet sem ellenkezhetik az egyházalkotmány alaptételeivel. 

Ezt tartva szem előtt, némely irány adásokat von- 
hatunk le Kálvin tanításaiból a gyülekezetek közötti kap- 
csolatok szervezetét illetőleg is. A tételes jogfejlődést itt 
is merőben figyelmen kivül hagyjuk. Mert bár Francia- 
országban még Kálvin életében jött létre több gyülekeze- 
kapcsolatából álló egyházi szervezet és bár Kálvin 
Franciaországgal, az ö eredeti hazájával az összeköttetést 

mindvégig megtartotta, minek folytán nem is lehet fölté- 
telezni, hogy az olt létesített egyházi szervezetet az ö 
meghallgatása nélkül hozták volna létre, — azonban tud- 
juk, hogy a genfi Ordonnance keletkezésére meg közvet- 
len befolyást gyakorolt s még sem telelt meg ez sem 
teljesen az ö nézeteinek. 

Több gyülekezetből álló jogi szervezet jöhet létre 
akármilyen nagy területen, — foglalhat magában akár- 
hány gyülekezetet. Az sem volna lehetetlen '■ — mint azt 
már emiitettem — hogy a földön levő összes gyülekeze- 
tek egységes szervezetet alakítsanak, vagyis, hogy az 
egész ;, közönséges anyaszentegyház" birjon egy jogi 
szervezettel. Ez nem ellenkeznék Kálvin elveivel, — csak 
tudni kellene, hogy ez az egységes szervezet nem szük- 
ségképeni, nem változhatatlan — mint a római katho- 
likusoknál — hanem pusztán a gyülekezetek tetszésé- 
től függ. 

Mégis az a legtermészetesebb, ha az egy állam terü- 
letén létező gyülekezetek lépnek egymással kapcsolatba. 
Nem azért, mintha az állami szervezetnek az egyházi 
szervezetre bármi befolyása lehetne — mint Luther kö- 
vetőinél — hanem pusztán azon okból, mert az egy ál- 
lam területén létező gyülekezeteknek vannak leginkább 
közös érdekekeik. De épen mivel az állami szervezet a 
gyülekezetek szervezkedésére nem gyakorolhat betolyást, 
az is lehetséges, hogy egy ugyanazon állam területén 
több, egymástól jogilag teljesen különálló kapcsolatot hoz- 
zanak létre a gyülekezetek.^ 

Az sem szükséges, hogy azon kapcsolatban, mely a 
gyülekezetek közt létesült, az egyes gyülekezetek mint 
közvetlen tagok íoglaljanak helyet, hanem a gyülekezetek- 
ből közvetlenül létrejött kapcsolatok egymás között ujabb 
kapcsolatot hozhatnak létre, — s ez több fokon megis- 
métlődhetik. 

Akármilyen területre terjed is ki azonban a több 
gyülekezetek kapcsolata, azokat az ügyeket, melyeknek. 



^ Amint volt ez Magyarországon is 1881 előtt. 

mint közöseknek intézése az egyes gyülekezetek hatáskö- 
réből kivétetett, a közös szervezetnek magának kell in- 
téznie s ebben sem az állam, sem más társadalmi orga- 
nismus hatósága fel nem válthatja. 

Továbbá, amint a gyülekezet kormányzása sem biz- 
ható egyetlen emberre, ugy e közös szervezet kormány- 
zása sem történhetik másképen, mint testületek utján. 

Az is kétségtelen, hogy amint a gyülekezet kormány- 
zásából nem lehet a hivek egyikét sem kizárni, mert ök 
mindnyájan egyenlően papok, — ugy a közös szervezet 
sem alakitható ugy, hogy abban a részes gyülekezetek 
egyike vagy többje részesedjék a kormányzásban, a töb- 
biek pedig kormányzottak legyenek, — mivel minden 
gyülekezet egyenlően birja a kulcsok kataimát. A kálvi- 
nista egyháznak — amint nem lehet pápája, ugy nem 
lehet Rómája sem. 

Végül, amint az egy gyülekezetet kormányzó pres- 
byter-coUegium nem szerezheti máshonnan a juris- 
dictio hatalmát, mint a kulcsok hatalmával biró gyüleke- 
zettől, tehát a kormányzott gyülekezetnek képviselete, — 
azon módon a több gyülekezetből álló egyházi szerveze- 
tet kormányzó testület is a maga kormányzati hatalmát 
csak a kormányzott gyülekezetektől nyerheti, azoknak 
képviselete. Csakhogy evégből már nem szükséges az 
érdekelt gyülekezetek összes tagjaiig visszamenni. Ezek 
a gyülekezet kormányzatát reábízták a presbyter-coUe- 
giumra ; és ha ezen átruházott hatalom egyrészének to- 
vább adásáról van szó, ezt immár a presbiter-coUegium 
teheti. És célszerűségi okból is kell, hogy ez tegye, mert 
ilyen módon eleje van véve a Kálvin által ellenzett tö- 
meg-kormányzatnak. 

Hogyan legyen összeállítva, milyen alkotó elemekből, 
milyen hatáskörrel azon több gyülekezet kormányzására 
hivatott testület — mely a kálvinista egyházak alkotmá- 
nyában rendszerint zsinatnak neveztetik^ — ezekre a 
kérdésekre semmi határozott útbaigazítást nem találunk. 



1 E szóhasználat szerint a magyarországi református egyház- 
nak egyházmegyei és kerületi közgyűlése \s T.^m^öto.^^v^s^^'í^.^^ 

Mégis annyit feltéllen bizonyossággal állithatunk, hogy a 
kálvini álláspontnak csakis a vegyes, azaz nem csupán 
pásztorokból, hanem az egyháznak más tagjaiból is álló 
zsinatok felelhetnek meg. Mert bár zsinatok tartásának 
szükségességéről tudomásom szerint az Institutiokban csak 
egyszer van szó, ott pedig kétségtelenül a pásztorok 
gyűlése értetik zsinat alatt, azonban ez nem kormányzó, 
hanem a hitkérdései felett döntő zsinat.^ Viszont azonban 
nem szabad megfeledkezni Kálvin óvásáról, mely szerint 
nem engedhető meg, hogy csak a pásztorok gyűlésén álljon 
az egyház kormányzata (Inst. IV. IX. 7.) Amiből következik, 
hogy nemcsak az egy, de több gyülekezetet kormányzó tes- 
tület sem állhat kizárólag pásztorokból.^ 

Amint nincsenek jogkülönbségek az egyház tagjai 
között általában és az egyes gyülekezetet kormányzó pres- 
byter-coUegium tagjai között, ugy nem lehet különbség a 
több gyülekezet kapcsolatát kormányzó testület tagjai kö- 
zött sem. Valamint azonban a presbyter-collegiumban szük- 
ségestanácskozás vezetése végett elnökségről gondoskodni, ugy 
szükséges ez az egyházkapcsolatok kormányzó testüle- 
teiben is. Ez is történhetik esetről-esetre választás, vagy 
állandóbb megbízás alakjában. 

Az állandóbb megbizás itt annyiban szükségesnek 
látszik, mert a több gyülekezetet kormányzó testület egybe- 
gyülése nem történhetik olyan könnyen és sürün, mint a 
presbyter-coUegiumé s ezold)ól szükséges a két gyűlés 
közötti idő alatt felmerülő kisebb jelentőségű ügyek elin- 
tézésére az elnökséget felhatalmazni. Ez rangkülönbséget 
az egyház szolgái között nem idézhet elő s amint egyen- 



1 Si quo de dogmate incidat dísceptatio, nullum esse nec 
melius nec certius remedium, quam si verorum episcoporum syno- 
dus conveniat, ubí controversum dogma excutiatur. Multo enim 
plus ponderis habebít eius módi definitio in quam communiter 
ecclesiarum pastores invocato Christi spiritu consenserint (Inst. 
IV. IX. 13.) 

2 Ezért — ha igaz is, amit Lechler mond (i. m. 39 1.) hogy 
Kálvin a vegyes zsinatok szükségességét sehol sem hangoztatja — 
egyáltalán^inem lehet azt mondani, hogy a vegyes zsinatok rond- 

s^ere Kálnmal szemben ujitás volna. 

lök a kapcsolatban levő gyülekezetek, ugy egyenlők azok 
pásztorai is. 

Mindazáltal valamely — ezen időközben elintézendő 
közös érdekű ügyek elintézésére fölhatalmazottakat meg- 
illető — hivatali elsőbbség teljesen kizárva nincs.^ Amint 
az egyes gyülekezet presbyterei valamenyien püspökök 
ugyan, azonban mára régi egyházban szokásba jött, hogy 
közülök egy, aki ugyan nem felebbvalójuk, neveztessék 
kiválóképen püspöknek, — ugy az is előfordult, hogy a 
jó rend okáért ' választottak érsekeket és patriárchákat. JÉlit- 
kán éltek ugyan ezzel és hibásan nevezték hierarchiának, 
de ettől eltekintve a régi püspökök ezzel semmi olyast 
nem tettek, ami ellenkeznék az Isten igéjével.* 

Ha a régi, mintaképül szolgáló egyházakban lehetsé- 
ges volt ez, bizonyára nem lehetetlen Kálvin elvei szerint 
rendezett egyházban sem ily több gyülekezet kapcsolatá- 
nak közös ügyeiben eljáró „érsekek" és „patriarchák" vá- 
lasztása (mert „püspökbe minden egyes gyülekezetnek 
magának van), csak tudni kell, hogy ezek csupán a gyü- 
lekezetek megbízottai, ennek folytán a gyülekezetektől 
száimazik hatáskörük is, amely azonban a csupán tes- 
tület által gyakorolható jurisdictioban sohasem állhat. A 
megbízotti minőségből folyik az is, hogy megfelelőbb a 
választásnak olyan módja, mely a megbízás másra ru- 
házásának lehetőségét nem zárja el. Vagyis a korlátolt 
időtartamra szóló választás. 



^ Nagyobb országos egyházakra, így a lengyel református 
egyházra a püspöki és primási hivatalok megtartását Kálvin nem 
tartja a reformatioval ellenkezőnek, csakhogy a hivatalok mellett 
zsinatpresbyteri egyházalkotmány álljon fenn, — mondja Révész 
(Kálvin élete és a kálvinizmus 257 1.) 

^ Singulae provinciáé unum habebant inter episcopos ar- 
chiepiscopum ... in nycena synodo constituti sünt patriar- 
chae . . . Gubernationem sic constitutam hierarchiám voca- 
runt . . . Si rem omisso vocabulo intuemur, reperiemus vete- 
res episcopos non aliam regendae ecclesiae formám voluisse fin- 
gere ab ea, quam Deus verbo suo praescripsit. (Inst. IV. IV. 4.) 

Nem ringatom magamat abban a hitben, hogy felada- 
tomat megoldottam. Már munka közben sem reméltem ezt, 
hiszen lépten-nyomon éreznem kellett a töretlen ut ne- 
hézségeit. 

Pedig még egy másik, s talán nagyobb nehézséggel 
is kell küzdeni e feladat megoldásánál. Beleélnünk ma- 
gunkat abba a világnézetbe, mely a reformatio idején be- 
töltötte a lelkeket. 

Csupa forrongás mindenfelé. A középkor bástyái már 
omladoznak, de az újkor még csak keletkezőben van. Az 
egyház szuverén lenni már megszűnt, de az uralomban 
öt felváltó nemzetállam még csak embryóban él. Az egy- 
séges császárság üres cimmé lett s helyét apró fejede- 
lemségek foglalták el, melyek azonban — épugy mint 
előbb a császárság — nem természetes fejlődés csak emberi 
erőszak eredményei, nem egy nagy komoly emberi szük- 
ségleten, hanem pusztán az uralom és alávetettség gon- 
dolatán alapulnak, miért is körükben nagy tetszést ta- 
lálnak s érvényesülnek Machiavelli elvei. Általában min- 
denütt, egyházban és államban, családban, sőt a vagyoni 
élet terén is feltétlen uralom és szolgálat, tekintélyek 
zsarnoksága s testiletileg-lelkileg leigázottak alázatos hódo- 
lata. Az uralkodó gondolat pedig, mely a sziveket s el- 
méket teljesen elfoglalja, még mindig, sőt ép a reforma- 
tio folytán még inkább, mint a közvetlen előző száza- 
dokban, a vallás és egyház. 

Mily roppant különbség, sőt ellentét szemben mai 
világnézetünkkel. 

Már pedig, ami a jogi, alkotmányi intézményeket 
illeti, ezekre nézve csak ugy lehet helyes Ítéletünk, ha 
nem a magunk, hanem saját koruk világnézetén át vizs- 
gáljuk őket. Ezt mulasztották el tenni Kálvinnal szem- 
ben mindazok, akik — szerintem hibásan és igazságtala- 
nul — őt mint a makacs conservativisinus, az irás be- 
tűjéhez ragaszkodás mintaképét tüntetik fel. 

Abban a chaosban, mely az uj kor elején fennállt, 
a reformátorok a jövő zenéjét pendítették meg. A sza- 
badság és egyenlőség gondolata már ott van az ő taní- 
tásukban a kutatás szabadságáról és az összes hivek egye- 

temes papságáról. A még gyámolra szoruló nemzeti eszme 
hatalmas támogatóra talál bennük, kik az egyházi szertar- 
tást egészében nemzeti nyelven végzik. A tudományos 
gondolkodás is lendületet nyer, ha mindenki maga vizs- 
gálhatja, mit higyjen el. 

A jövő zenéje szól Kálvin egyházalkotmányi tanaiból 
is. A gyülekezet már magában egyház ; nála a kulcsok 
hatalma, azaz a jurisdictio ; — ennek alá vannak vetve 
fejedelmek és egyházi hivatalviselők egyaránt; — egyéni ura- 
lom nem lehet az egyházban; — a testületet is, mely a 
jurisdictiot kezeh, az egész közöuség ellenőrzi ; — az egy- 
ház hivatalnokai csak az egész gyülekezet beleegyezésé- 
vel juthatnak állásukba ; — a hivek, a gyülekezetek, az egy- 
házi hivatalviselők egymásközt mind egyenlők ; — a vagyon 
egyenlőtlen megoszlásából folyó bajok orvoslásáról rend- 
szeresen gondoskodni kötelesség : ime ezek a tételek el- 
vitathatatlanul bennvannak Kálvin egyházalkotmányában. 

Mi mai emberek mindezeket a gondolatokat talán 
messzebbmenő következéseiben kifejthetnők, mint Kálvin 
tette. De mindazt, amit negyedfélszáz év alatt haladt az 
emberiség, ne akarjuk Kálvinnal szemben serpenyőbe 
vetni.^ A tekintélyek, uralmak és alávetettségek idején e 
gondolatok messze előtte jártak a kornak és Kálvin egy- 
házalkotmányi tételei az állami életben is szabadabb in- 
tézmények mintáiul szolgáltak. 

Azért ugy vagyok meggyőződve, nem az fogja lel he- 
lyesen Kálvin egyházalkotmányi elveit, aki a szentírás sza- 
vaiban^ keres mindenre útmutatást s nem az hü követője 



^ Athenae sem volna ma rabszolgái tömegével a demokrácia 
mintaképe s a nemzet tagjainak una eademque libertas-át hang- 
súlyozó Verbőczy a misera plebs eontribuenst a nemzetből kizár- 
ván ma nem volna a demokratikus irány vezérhareosa. 

^ Ha ma valaki pl. arra hivatkozván, miszerint a magyarok hon- 
foglalása idején nem volt rendi különbség s egyenlő politikai jog- 
gal birt a nemzet minden tagja, meg ingatlanon akkor nem 
volt egyéni tulajdon, azt mondaná, hogy nem szabad eltérni az ere- 
deti magyar közállapotoktól, meg kell valósitani a teljes politikai 
egyenlőséget és eltörölni ingatlanon az egyéni tulajdonjogot : váj- 
jon azt hinnők felöle, hogy a rég múlt idők példája lelkesiti 
csupán ? 

Kálvinnak, aki az ö egyházalkotmányi tételeit változatla- 
lanul érvényesíteni kívánja. Hanem az, aki a demokratikus 
irányzatot látja érvényesülni Kálvin elveiben .és aki az általa 
kifejtett alapokon, az általa mutatott utón halad előre. Ez 
az ut pedig az emberi szabadság útja. 

így fogták fel tanait követői is. És a kálvinizmus nem- 
zetről nemzetre külön-külön, de ugyanazon és pedig a maga 
korához mérve mindig erősen demokratikus szervezetet lé- 
tesített. Vagy ahol nem ; ott nem is volt maradása, mint 
azt különösen az arisztokratikusán szervezett lengyel refor- 
mátus egyház példája bizonyítja. 

Ám ez természetes is. A katholikus egyház külső tá- 
masza a clerus, a Luther egyházáé a világi fejedelemség. 
De a kálvini tan nem ismer különös clerust és nem enged 
befolyást az egyházkormányzására a világi fejedelemségnek. 
Kálvinista egyházban arisztokratikus szervezetnek elvi alapja 
nincs, elvtelenségen pedig nem lehet tartós épületet építeni. 







3 2044 077 902 336 



j^;yí- 



. -<'iW 



^t .. »í 



i í.-^ 



-*.'*L-< 



/.i- 



■-^X: 



VJ^- 






